hotchpotch/miracl-hf-unified huggingface dataset:
ชิพราเก
ชิพราเก () เป็นหมู่บ้านแห่งหนึ่งในประเทศบอสเนียและเฮอร์เซโกวีนา
พระเจ้าจียง
พระเจ้าจียง () เป็นพระมหากษัตริย์จีนรัชกาลที่ 12 แห่งราชวงศ์เซี่ย เป็นพระราขโอรสของพระเจ้าเซีย และยังเป็นพระอนุชาของพระเจ้าปู้เจี้ยง ทรงครองราชย์ 21 ปี เมื่อพระองค์สวรรคต พระเจ้าจิ่น พระราชโอรสขึ้นครองราชย์ต่อ
พระเจ้ามูแห่งพัลแฮ
จักรพรรดิมูแห่งพัลแฮ ทรงเป็นจักรพรรดิองค์ที่ 2 แห่ง อาณาจักรพัลแฮ เป็นพระราชโอรสใน พระเจ้าโก หรือ แท โจยอง
แท มูเย ประสูติเมื่อใดที่ไหนไม่ปรากฏแน่ชัดเป็นพระราชโอรสองค์โตใน พระเจ้าโก หรือ แท โจยอง ปฐมจักรพรรดิแห่ง อาณาจักรพัลแฮ เมื่อพระราชบิดาเสด็จสวรรคตลงเมื่อปี ค.ศ. 719 (พ.ศ. 1262) องค์ชายแท มูเยในที่รัชทายาทจึงเสด็จ
ขึ้นครองราชย์แทนสืบต่อมาเมื่อแรกครองราชย์ได้พระราชทานตำแหน่งและรัชศกแก่พระเจ้าโกผู้เป็นพระราชบิดาว่า อิน-อัน
ตลอด 18 ปีแห่งรัชสมัยของพระเจ้ามูทรงต้องทำสงครามกับหลายฝ่ายเช่น ราชวงศ์ถัง,คิตันและ โมเฮ เป็นต้นเสด็จสวรรคตลงเมื่อปี ค.ศ. 737 (พ.ศ. 1280) องค์ชายแด ฮึนมูพระราชโอรสจึงเสด็จขึ้นครองราชย์สืบต่อมาเป็น พระเจ้ามุน
สโมสรฟุตบอลโบโลญญา 1909
สโมสรฟุตบอลโบโลญญา 1909 () หรือ โบโลญญา () เป็นสโมสรฟุตบอลอาชีพของประเทศอิตาลี ตั้งอยู่ที่เมืองโบโลญญา แคว้นเอมีเลีย-โรมัญญา ก่อตั้งใน ค.ศ. 1909 แต่ปรับเปลี่ยนโครงสร้างใหม่ใน ค.ศ. 1993 สโมสรมีชื่อเรียกเล่น ๆ ว่า "โรสโซบลู" ซึ่งมาจากลายสีแดง-น้ำเงินบนชุดทีมเหย้า และเป็นสีประจำเมืองโบโลญญา ปัจจุบันลงแข่งขันในเซเรียอา
โบโลญญาเป็นสมาชิกที่ร่วมก่อตั้งเซเรียอาใน ค.ศ. 1929 จนถึงปัจจุบัน โบโลญญาได้แชมป์เซเรียอาถึง 7 สมัย จึงเป็นสโมสรที่ประสบความสำเร็จมากที่สุด เป็นอันดับที่ 6 ของลีก
ปัจจุบันใช้สนามกีฬาเรนาโต ดัลลารา เป็นสนามเหย้า ซึ่งเป็นสิ่งก่อสร้างทางการกีฬาที่ใหญ่ที่สุดในโบโลญญา สนามตั้งชื่อตามอดีตประธานสโมสร เรนาโต ดัลลารา ซึ่งถึงแก่กรรมเพียง 3 วัน ก่อนการแข่งขันนัดสุดท้ายในเซเรียอา สนามจุคนได้ 39,500 ที่นั่ง โดยมีอัฒจันทร์ฝั่ง "เคอวา บัลแกเรลลี" ของกลุ่มอุลตร้าโบโลญญา อัฒจันทร์ฝั่งนี้ ตั้งชื่อตามเกียโคโม บัลแกเรลลี ผู้เล่นซึ่งเสียชีวิตเมื่อวันที่ 21 กุมภาพันธ์ ค.ศ. 2009
เซเรียอา
โคปปา อิตาเลีย
มิโตรปาคัพ
ยูฟ่าอินเตอร์โตโตคัพ
แบงค็อกสกรีนนิงรูม
แบงค็อกสกรีนนิงรูม (; ชื่อย่อ: BKKSR) คือ โรงภาพยนตร์อิสระในประเทศไทย ตั้งอยู่บนชั้น 2 ของอาคารครีเอทีฟสี่ชั้น บริเวณปากซอยศาลาแดง 1 กรุงเทพมหานครฯ ก่อตั้งโดยกลุ่มทรีโลจี (Threelogy) เปิดให้บริการตั้งแต่วันที่ 22 กันยายน พ.ศ. 2559 มีวัตถุประสงค์เพื่อเป็นพื้นที่ฉายภาพยนตร์ทางเลือกทั้งของไทยและต่างประเทศ พร้อมกับเปิดพื้นที่ให้ผู้สร้างภาพยนตร์อิสระได้แสดงผลงานของตนเอง และเปิดให้ผู้คนได้แลกเปลี่ยนความรู้ วัฒนธรรม และความคิดผ่านการชมภาพยนตร์
พื้นที่ของโรงภาพยนตร์แห่งนี้ ประกอบด้วย 2 ส่วนหลัก ได้แก่ 1) ห้องฉายภาพยนตร์ขนาด 52 ที่นั่ง ฉายด้วยระบบโปรเจกเตอร์ไฮ-เอนด์ 4เค ดิจิตอล และระบบเสียงแบบโปรเฟสชันแนลเซอร์ราวนด์ซาวนด์ และ 2) พื้นที่บาร์หน้าโรงภาพยนตร์สำหรับจำหน่ายอาหารและเครื่องดื่ม
ปี พ.ศ. 2560 นิตยสารไบโอสโคปได้มอบรางวัลไบโอสโคป ประจำปี พ.ศ. 2559 สาขาหน้าใหม่น่าจับตา แก่โรงภาพยนตร์แห่งนี้ เนื่องจากเป็นโรงภาพยนตร์ที่คาดว่าจะสร้างพื้นที่ใหม่สำหรับวงการภาพยนตร์ในประเทศไทย พร้อมกับเป็นแหล่งบ่มเพาะวัฒนธรรมการชมภาพยนตร์ที่เปิดโลกทัศน์และสร้างแรงบันดาลใจให้กับผู้ที่มาชมได้ในอนาคต
แบงค็อกสกรีนนิ่งรูมเกิดจากแนวคิดของกลุ่มคนที่ทำงานด้านศิลปะและการออกแบบในนาม "ทรีโลจี" ประกอบด้วย ศริญญา มานะมุติ, วงศรน สุทธิกุลพาณิช และนิโคลัส ฮัดสัน-เอลิส ที่ต้องการสร้างโรงภาพยนตร์อิสระในประเทศไทยที่มีลักษณะถาวรและบริหารงานแบบมืออาชีพ และมีพื้นที่พูดคุยแลกเปลี่ยนและประกอบกิจกรรมอื่น ๆ ที่เกี่ยวข้อง เพื่อสนับสนุนการชมภาพยนตร์นอกกระแสหลัก และสนับสนุนผู้สร้างภาพยนตร์และการสร้างภาพยนตร์ไปพร้อม ๆ กัน
โรงภาพยนตร์แห่งนี้ให้ความสำคัญกับการฉายภาพยนตร์ทางเลือกทั้งของไทยและต่างประเทศเป็นหลัก ไม่ว่าจะเป็นภาพยนตร์คลาสสิก ภาพยนตร์อิสระ ภาพยนตร์สารคดี ภาพยนตร์ขนาดสั้น รวมถึงภาพยนตร์คุณภาพดีที่ถูกถอดออกจากโปรแกรมฉายของโรงภาพยนตร์กระแสหลักเนื่องจากทำรายได้ช้า โดยจะจัดสรรสัดส่วนภาพยนตร์ที่เข้าฉายต่อเดือนให้มีทั้งภาพยนตร์ไทยและต่างประเทศรวมกัน 4 เรื่อง แต่ละเรื่องฉายขั้นต่ำ 15 รอบ และสอดแทรกรอบฉายของภาพยนตร์คลาสสิกอีกประมาณ 6-10 รอบต่อเดือน ส่วนรายได้ที่ได้รับจากการฉายแต่ละเรื่องจะแบ่งให้กับผู้สร้างหรือผู้จัดจำหน่ายภาพยนตร์เรื่องนั้น ๆ เป็นจำนวนครึ่งหนึ่งของทั้งหมด
นอกจากนี้ ยังเปิดให้บุคคลภายนอกเช่าพื้นที่จัดฉายภาพยนตร์โปรแกรมพิเศษหรือเทศกาลภาพยนตร์นอกเหนือจากโปรแกรมที่โรงกำหนดด้วย อาทิ เทศกาลภาพยนตร์แรงงานข้ามชาติสากล 2016 ที่จัดโดยองค์การระหว่างประเทศเพื่อการโยกย้ายถิ่นฐาน เมื่อวันที่ 14-18 ธันวาคม พ.ศ. 2559 เป็นต้น
เวเพอร์เวฟ
เวเพอร์เวฟ () เป็นแนวดนตรีอิเล็กทรอนิกส์ และ อินเทอร์เน็ตมีม ที่เกิดขึ้นในช่วงต้นยุค 2010 โดยแนวดนตรีมักจะรวมความหลงใหลจากเพลงยุค 1980 และ 1990 เช่น ดนตรีเลานจ์ สมูธแจ๊ส อาร์แอนด์บี และ ดนตรีลิฟต์ ที่ใช้แซมเพิลเพลงหรือใช้เทคนิคผ่านการตัดต่อเสียงส่วนท่อนเพลงช้าๆมาใส่ รวมทั้งการเพื่มเอฟเฟกต์อื่นๆ วัฒนธรรมย่อยที่เกี่ยวข้องกับ เวเพอร์เวฟ มักจะมีการเสียดสีกับการบริโภคแบบทุนนิยมและวัฒนธรรมสมัยนิยม รวมลักษณะที่เกี่ยวกับ การนึกถึงความหลัง และ ลัทธิเหนือจริง ที่ผูกพันกับ ความบันเทิงสมัยนิยม เทคโนโลยี และ โฆษณา ในยุค 1980 และ 1990 นอกจากนี้ยังรวมภาพออกแบบเว็บไซต์อินเทอร์เน็ตในช่วงปลายยุค 1990 รวมทั้งการใช้ ศิลปะแบบกลิตซ์ และ ไซเบอร์พังก์
เวเพอร์เวฟ มีกำเนิดมาจากการทดลองดนตรีฮิปนากอจิกป็อป มีโปรคิวเซอร์บุกเบิก เช่น เจมส์ เฟอร์ราโร, แดเนียล โลพาทิน และเวกทรอยด์ (Vektroid) หลังจากที่มีการปล่อยอัลบั้ม "Floral Shoppe" (ธันวาคม ศ.ค. 2011) จนกลายเป็นแรงบันดาลใจของโปรดิวเซอร์ในโลกออนไลน์ที่ทำแนวเพลงนี้ แล้วได้เพิ่มผู้ฟังบนเว็บไซต์ Last.fm, Reddit, และ 4chan และยังเข้าถึงที่ใหม่ นอกจากนี้มีหลายนามแฝงที่ใช้เว็บ Bandcamp เพื่อการจำหน่าย การเปิดกว้างของเวเพอร์เวฟ ในปี 2012 นำไปสู่การเกิดแยกเป็นแนวย่อย เช่น futurefunk, mallsoft, และ hardvapour
เลเบินส์เราม์
แนวคิดเยอรมันของ เลเบินส์เราม์ (; ; "พื้นที่อยู่อาศัย") ประกอบด้วยนโยบายและแนวทางปฏิบัติของลัทธิล่าอาณานิคมตั้งถิ่นฐานซึ่งได้เผยแพร่ในประเทศเยอรมนีตั้งแต่ช่วงคริสต์ทศวรรษ 1890–1940 ได้รับความนิยมเป็นครั้งแรกในช่วงราว ค.ศ. 1901 เลเบินส์เราม์ได้กลายเป็นเป้าหมายทางการเมืองของจักรวรรดิเยอรมันในช่วงสงครามโลกครั้งที่หนึ่ง (ค.ศ. 1914–1918) เดิมทีเป็นองค์ประกอบหลักของ Septemberprogramm ในการขยายดินแดน ด้วยความสุดโต่งที่สุดของอุดมการณ์นี้ได้รับสนับสนุนจากพรรคนาซีในจักรวรรดิไรช์ที่สาม จนกระทั่งสงครามโลกครั้งที่สองยุติ
ภายหลังจากการขึ้นสู่อำนาจของอดอล์ฟ ฮิตเลอร์ เลเบินส์เราม์ได้กลายเป็นอุดมการณ์หลักของลัทธินาซีและได้ให้เหตุผลสำหรับการขยายดินแดนของเยอรมนีไปยังยุโรปกลาง-ตะวันออก นโยบายเจเนรัลพลันโอสท์ของนาซี (แผนใหญ่สำหรับตะวันออก) ขึ้นอยู่กับหลักการของมัน ได้มีการระบุว่าประชากรส่วนใหญ่ในประเทศแถบยุโรปตะวันออกจะต้องถูกกำจัดออกไปอย่างถาวร (เช่น การเนรเทศไปยังไซบีเรีย, ความตาย หรือการกดขี่ข่มเหง) รวมทั้งชาวโปล ชาวยูเครน ชาวรัสเซีย และชาวสลาฟอื่น ๆ คนชาติเหล่านี้ได้ถูกถือว่า เป็นคนเชื้อชาติต่ำต้อยและไม่ใช่อารยัน รัฐบาลนาซีได้มุ่งเป้าไปยังการฟื้นฟูดินแดนเหล่านั้นให้กับชาวอาณานิคมเยอรมันในชื่อว่า เลเบินส์เราม์ ในช่วงสงครามโลกครั้งที่สองและภายหลังจากนั้น ประชากรชาวพื้นเมืองทั้งหมดจะต้องถูกทำลายโดยความอดอยาก เพื่อให้สามารถผลิตกสิกรรมที่เกินดุลของเยอรมนี
โครงการทางยุทธศาสตร์ของฮิตเลอร์สำหรับการครองโลกนั้นขึ้นอยู่กับความเชื่อมั่นในอำนาจของเลเบินส์เราม์ซึ่งถูกติดตามโดยสังคมทางเชื้อชาติชั้นเลิศ ผู้คนที่ถูกถือว่าเป็นส่วนหนึ่งของเผ่าพันธุ์อันต่ำต้อย ภายในดินแดนการขยายของเลเบินส์เราม์จะต้องถูกขับไล่หรือถูกทำลาย สุพันธุศาสตร์แห่งเลเบินส์เราม์ได้มีการสันนิษฐานถึงสิทธิของชนเผ่าอารยัน เชื้อชาติปกครอง () เพื่อกำจัดชนพื้นเมืองที่พวกเขาถือว่าเป็นพวกเชื้อชาติที่ต่ำต้อย (อุนแทร์เมนเชน) ในชื่อของพื้นที่อยู่อาศัยของพวกเขา นาซีเยอรมนียังได้ให้การสนับสนุนชนชาติ "อารยัน" อื่น ๆ ที่ติดตามโครงการเลเบินส์เราม์ของตน เช่น โครงการ Spazio vitale ของฟาสซิสต์อิตาลี
พระยาราชมนตรี (ภู่ ภมรมนตรี)
พระยาราชมนตรี(ภู่ ภมรมนตรี) เป็นบุตรของพระยาศรีสรราช ในรัชกาลที่๑ และเป็นหลานปู่ของพระยาธิเบศร์บดี จางวางมหาดเล็กในรัชกาลสมเด็จพระที่นั่งสุริยาศน์อมรินทร์ ครั้งกรุงเก่า เมื่อเสียกรุงครั้งที่๒ ในปีพ.ศ. ๒๓๑๐ นั้น พระยาธิเบศร์บดีได้ตกเป็นเชลยพม่าอยู่ในค่ายโพธิ์สามต้นหลายเดือน มาในรัชกาลสมเด็จพระเจ้ากรุงธนบุรีได้กลับมารับราชการใหม่ยังไม่ทันได้เลื่อนยศเป็นเจ้าพระยาธรรมาธิกรณ์ ก็ป่วยเป็นวัณโรคตกโลหิตถึงแก่กรรมเสียก่อน
พระยาราชมนตรี(ภู่ ภมรมนตรี) เป็นได้ถวายตัวเป็นข้าหลวงเดิมในพระบาทสมเด็จพระนั่งเกล้าเจ้าอยู่หัวตั้งแต่ยังดำรงพระยศเป็นพระเจ้าลูกเธอ กรมหมื่นเจษฎาบดินทร์ในรัชกาลที่๒ ได้ฉลองพระเดชพระคุณในตำแหน่งจางวางมหาดเล็กในกรมหมื่นเจษฎาบดินทร์มาจนตลอดรัชกาลที่๒
ต่อมาเมื่อเสด็จขึ้นครองราชสมบัติเป็นพระมหากษัตริย์รัชกาลที่๓ แห่งพระบรมราชจักรีวงศ์แล้ว ช่วงแรกโปรดเกล้าฯให้ท่านภู่ดำรงตำแหน่งจางวางมหาดเล็กต่อไป ภายหลังได้โปรดเกล้าฯให้เป็นพระยาราชมนตรี ตำแหน่งเสนาบดีกรมพระคลังมหาสมบัติ ว่ากล่าวสรรพภาษีอากรบ่อนเบี้ย โรงหวย เตาสุราทั่วทั้งพระราชอาณาจักร มีพระราชดำรัสยกย่องว่าพระยาราชมนตรีนั้นเปรียบเป็น"บ่อแก้ว" ในรัชกาลของพระองค์ พระยาราชมนตรี(ภู่)
นั้นมีชื่อเสียงโจษขานกันทั่วไปในเรื่องความซื่อสัตย์สุจริต แม้ว่ากล่าวภาษีอากรทั่วพระราชอาณาจักร์ ก็หาได้กอบโกยเข้าพกเข้าห่อของตน ท่านมีบุตรธิดาหลายสิบคน ที่เกิดแต่ภรรยาหลวงทั้งสองท่าน และบรรดาอนุภรรยาอีกหลายคน
ธิดาคนหนึ่งซึ่งเกิดแต่คุณหญิงกล่ำคือคุณพุ่ม ซึ่งรับราชการฝ่ายในในพระบรมมหาราชวังในรัชกาลที่๓ มีสมญานามว่าคุณพุ่มสักวา หรือคุณพุ่มบุษบาท่าเรือจ้าง นับเป็นกวีเอกที่มีชื่อเสียงคนหนึ่ง
ธิดาคนหนึ่ง เกิดแต่คุณหญิงกล่ำเช่นเดียวกันกับคุณพุ่ม ชื่ออิ่ม รับราชการฝ่ายในเป็นเจ้าจอมอยู่งานในพระบาทสมเด็จพระปิ่นเกล้าเจ้าอยู่หัว
ธิดาคนหนึ่งเกิดแต่คุณหญิงอิน ภรรยาหลวงอีกคนหนึ่ง คือหม่อมน้อย ชุมสาย ณ อยุธยา นางห้ามสามัญในกรมหมื่นมาตยาพิทักษ์ และต่อมาหลังจากกรมหมื่นมาตยาพิทักษ์ พระสวามีพระองค์แรกสิ้นพระชนม์แล้วได้ไปเป็นนางห้ามในกรมขุนราชสีหวิกรม
บุตรคนหนึ่งชื่อบัว ภายหลังได้เป็นพระยามณเทียรบาล พระยามณเทียรบาล(บัว ภมรมนตรี) ผู้นี้เป็นปู่ของพลโทประยูร ภมรมนตรี สมาชิกคนหนึ่งของคณะราษฎร
ชินริป
ชินริป ( , 23 ตุลาคม ค.ศ. 1546 – เมษายน ค.ศ. 1592) ขุนศึกแห่งราชวงศ์โชซ็อนผู้สร้างชื่อจากการปกป้องบ้านเมืองให้รอดพ้นจาการรุกรานของญี่ปุ่น
ชินริปเกิดเมื่อ ค.ศ. 1546 อันตรงกับปีที่ 2 ในรัชกาล พระเจ้ามยองจง พระราชาลำดับที่ 13 สอบ ควากอ ผ่านและได้เป็น จอหงวน ฝ่ายบู๊เมื่อ ค.ศ. 1568 ตรงกับปีที่ 3 ในรัชสมัย พระเจ้าซ็อนโจ ขณะอายุได้ 22 ปี
ต่อมาได้ถูกส่งไปชายแดนภาคเหนือเพื่อปกป้องโชซ็อนจากการรุกรานของชาว หนี่เจิน หรือบรรพบุรุษของชาวแมนจูเป็นผลสำเร็จ
ชินริปฆ่าตัวตายเมื่อ ค.ศ. 1592 พร้อมกับนายทหารที่เหลือเพื่อไม่ให้ถูกจับเป็นเชลยหลังจากต่อสู้อย่างกล้าหาญจนพ่ายแพ้ต่อกองทัพญี่ปุ่นในสงครามการรุกรานเกาหลีของญี่ปุ่น
ฉัตรดาว สิทธิผล
ฉัตรดาว สิทธิผล เกิดวันที่ 5 ธันวาคม พ.ศ. 2535 เป็นนักแสดงชาวไทย สังกัดช่อง 7 เอชดี
ฉัตรดาว สิทธิผล เกิดเมื่อวันเสาร์ที่ 5 ธันวาคม พ.ศ. 2535 เป็นชาวกรุงเทพมหานคร เริ่มเข้าสู่วงการบันเทิงจากการแคสติ้งเป็นนักแสดงในสังกัด ช่อง 7 เอชดี และมีผลงานละครแจ้งเกิดจากบทร้าย ในละครเรื่อง อกธรณี รับบทเป็น โลมตา การศึกษาเรียนจบมัธยมปลายจากโรงเรียนราชินีบน และปัจจุบันสำเร็จการศึกษาที่ คณะครุศาสตร์ จุฬาลงกรณ์มหาวิทยาลัย ได้รับเกียรตินิยมอันดับ 1 พระราชทานปริญญาบัตร เมื่อ 20 ตุลาคม พ.ศ. 2559 ปัจจุบันกำลังศึกษาปริญญาโท คณะจิตวิทยา จุฬาลงกรณ์มหาวิทยาลัย
ละครโทรทัศน์ทั้งหมดด้านล่างนี้ออกอากาศทางช่อง 7 เอชดีละครโทรทัศน์ทั้งหมดด้านล่างนี้ออกอากาศทางช่อง 7
กระทรวงยุติธรรม (สหราชอาณาจักร)
กระทรวงยุติธรรมแห่งสหราชอาณาจักร เป็นกระทรวงหนึ่งของรัฐบาลสหราชอาณาจักร รับผิดชอบเกี่ยวกับ ความสัมพันธ์ระหว่างข้อกฎหมายโดยโอนย้ายงานด้านนี้มาจาก รองนายกรัฐมนตรี รวมไปถึงงานด้านสิทธิมนุษยชน และงานกฎหมายใน สหราชอาณาจักร โดยผู้บริหารสูงสุดของกระทรวงมีชื่อตำแหน่งอย่างเป็นทางการว่า "เสนาบดีใหญ่ในสมเด็จฯฝ่ายยุติธรรม (รัฐมนตรียุติธรรม)" ซึ่งจะดำรงตำแหน่ง "อธิบดีศาลสูงสุด" ด้วย ตั้งแต่ปี 2007
โดยกระทรวงนี้ก่อตั้งในเดือน พฤษภาคม 2007 โดยโอนอำนาจหน้าที่บางส่วนจาก สำนักปิตุภูมิ และอำนาจหน้าที่ทั้งหมดของ ซึ่งโอนย้ายหน้าที่จาก ในปี 2003
โดยพันธกิจของกระทรวงคือ การลดผู้กระทำผิดซ้ำ และปกป้องจากกระแสสังคม, ให้ข้อมูลด้านยุติธรรมแก่ประชาชน, สร้างเสริมความเชื่อมั่นในระบบยุติธรรม, และส่งเสริมสิทธิพลเมือง โดยอำนาจหน้าที่ใน รัฐสภาอังกฤษ จะดูแลด้านตุลาการ, ระบบศาล และ งานราชทัณฑ์และคุมประพฤติ ในเขต อังกฤษ และ เวลส์, รวมถึงหน้าที่เพิ่มเติมที่มีอำนาจทั่ว สหราชอาณาจักร เช่น ศาลฏีกาแห่งสหราชอาณาจักร และการแต่งตั้งผู้พิพากษาที่ได้รับการตั้งแต่งโดยพระมหากษัตริย์
ในช่วงที่ บริหารในเดือน พฤษภาคม 2010 กระทรวงมีอำนาจจัดการในด้านความสัมพันธ์ระหว่าง รัฐบาลสหราชอาณาจักร และรัฐบาลท้องถิ่น ประกอบด้วย ฝ่ายบริหารแห่งไอร์แลนด์เหนือ, รัฐบาลสกอตแลนด์, และ รัฐบาลเวลส์
ต่อมาอำนาจหน้าที่ได้เปลื่ยนแปลงหลังจากที่มีการยกเลิกตำแหน่ง รองนายกรัฐมนตรี โดยโอนหน้าที่ไปเป็นความรับผิดชอบของ สำนักคณะรัฐมนตรี นอกจากนี้ยังมีอำนาจชี้แจงในเรื่องที่เกี่ยวกับ การปฏิรูปการเมือง และ กฎหมาย เช่น การปฏิรูป สภาขุนนาง, กระทู้ถาม เวสต์โลเทียน, นโยบายด้านการส่งเสริมการเลือกตั้ง, นโยบายการระดมทุนพรรคการเมือง และ การสืบราชสันตติวงศ์
โดยรองนายกรัฐมนตรี และ รัฐมนตรีว่าการกระทรวงยุติธรรม มีอำนาจหน้าที่ร่วมกันในการพิจารณา ข้อกฎหมายต่างๆ ในสหราชอาณาจักร
โดยอำนาจของกระทรวงที่มีในสหราชอาณาจักรมีดังต่อไปนี้:
ด้านอำนาจของ อธิบดีศาลสูงสุด รัฐมนตรีจะดูแลในด้านนโยบายที่เกี่ยวข้องกับ สมุหเทศาภิบาล (ผู้แทนพระองค์ในนาม สมเด็จฯ), งานพิเศษที่มอบหมายจากทางวัง นอกเหนืออำนาจหน้าที่, งานคัดเลือกและการสืบตระกูลขุนนาง, และงานที่เกี่ยวกับข้อกฎหมายในรัฐธรรมนูญที่ยังไม่ชัดเจน
โดยนับตั้งแต่ ไอร์แลนด์ ประกาศเอกราชในปี 1922 แต่ ไอร์แลนด์เหนือ ยังเป็นส่วนหนึ่งของสหราชอาณาจักร แต่ว่าอำนาจหน้าที่ที่เกี่ยวกับการประสานงานได้โอนย้ายไปยังตำแหน่ง รัฐมนตรีว่าการไอร์แลนด์เหนือ ในปัจจุบัน
โดยอำนาจการบริหารด้านการยุติธรรม, การราชทัณฑ์, และการคุมประพฤติ กระทรวงมีอำนาจในเขต อังกฤษ และ เวลส์ เท่านั้น กระทรวงไม่สมารถแทรกแซง รบบยุติธรรมในเขตของ สกอตแลนด์ และ ไอร์แลนด์เหนือ ได้
กระทรวงมีหน้าที่อำนวยความสะดวกในด้านการติดต่อประสานงานกับ ดินแดนปกครองตนเองของสหราชอาณาจักร อย่าง เจอร์ซีย์, เกิร์นซีย์ และ ไอล์ออฟแมนโดยในตำแหน่งดยุกแห่งนอร์มังดี ในดินแดนหมู่เกาะช่องแคบอีกด้วย
โดยในทางกฎหมาย, กฎหมายที่ออกในสหราชอาณาจักร ย่อมจะมีผลบังคับใช้ร่วมกับหมู่เกาะหรือดินแดนปกครองตนเองของสหราชอาณาจักร อีกด้วย
รัฐมนตรีว่าการกระทรวงยุติธรรม (สหราชอาณาจักร)
เสนาบดีใหญ่ในสมเด็จฯฝ่ายยุติธรรม หรืออีกชื่อหนึ่งที่รู้จักคือ รัฐมนตรียุติธรรม เป็นตำแหน่งหลักที่อยู่ใน รัฐบาลสหราชอาณาจักร และเป็นหัวหน้าผู้บริหารระดับสูงของ กระทรวงยุติธรรมแห่งสหราชอาณาจักร และดำรงตำแหน่ง อธิบดีศาลสูงสุด ไปพร้อมกันด้วย (โดยตำแหน่งนี้จะไม่มีเงือนประจำตำแหน่งให้ แต่จะได้เงินประจำตำแหน่งในตำแหน่งอธิบดีศาลสูงสุด) ตั้งแต่ปี 2007 โดยรับผิดชอบแทน รัฐมนตรีว่าการกระทรวงความสัมพันธ์ระหว่างรัฐธรรมนูญ ได้รับโอนย้ายหน้าที่จาก กระทรวงมหาดไทยแห่งสหราชอาณาจักร
โดยรัฐมนตรีที่ดำรงตำแหน่งนี้คือ เดวิด ลิดลิงตัน โดยได้รับการโปรดเกล้าฯ แต่งตั้งจาก สมเด็จพระราชินีนาถเอลิซาเบธที่ 2 จากการเสนอชื่อของ นายกรัฐมนตรี เทเรซา เมย์ เมื่อ เดีอนมิถุนายน 2017
โจมินซู
โจมินซู ( , ? – ค.ศ. 1390) ขุนศึกแห่งราชวงศ์โครยอ
โจมินซูได้ร่วมมือกับ ลีซองเก ซึ่งในเวลาต่อมาคือ พระเจ้าแทโจ ปฐมกษัตริย์แห่ง ราชวงศ์โชซ็อน ซึ่งกำลังนำกองทัพไปโจมตีกองทัพ ราชวงศ์หมิง ยกทัพกลับมายึดอำนาจและปลด พระเจ้าอู พระราชาลำดับที่ 31 ลงจากราชบัลลังก์เมื่อ ค.ศ. 1388 พร้อมกับตั้งพระโอรสของพระเจ้าอูคือเจ้าชายชางขึ้นสืบราชบัลลังก์ต่อมาและทำการประหารชีวิต ชอยยัง ขุนศึกซึ่งให้การสนับสนุนราชวงศ์หยวนและกำลังเรืองอำนาจอยู่ในราชสำนักขณะนั้นทำให้ลีซองเกก้าวขึ้นมามีอำนาจในราชสำนักแทน
ต่อมาใน ค.ศ. 1389 โจมินซูพยายามโค่นอำนาจของลีซองเกแต่ไม่สำเร็จจึงถูกจับและถูกประหารชีวิตเมื่อ ค.ศ. 1390
อธิบดีศาลสูงสุด
อธิบดีศาลสูงสุดแห่งสหราชอาณาจักร หรืออีกชื่อหนึ่งที่รู้จักคือ อธิบดีศาลสูงสุด เป็นตำแหน่งหลักที่อยู่ใน รัฐบาลสหราชอาณาจักร โดยได้รับการโปรดเกล้าฯ แต่งตั้งจาก พระมหากษัตริย์แห่งสหราชอาณาจักร จากการเสนอชื่อของ นายกรัฐมนตรี โดยตำแหน่งนี้ มีศักดิ์ความสำคัญเป็นรองแค่ ลอร์ดไฮท์สจ๊วด และและดำรงตำแหน่ง รัฐมนตรีว่าการกระทรวงยุติธรรมแห่งสหราชอาณาจักร ไปพร้อมกันด้วย (โดยตำแหน่งนี้จะไม่มีเงือนประจำตำแหน่งให้ แต่จะได้เงินประจำตำแหน่งในตำแหน่งอธิบดีศาลสูงสุด) โดยในสมัยก่อน ตำแหน่งนี้สงวนไว้สำหรับสมาชิก สภาขุนนาง ซึ่งในตำแหน่งนี้เป็นประมุขของตุลาการในสหราชอาณาจักร
โดยรัฐมนตรีที่ดำรงตำแหน่งนี้คือ เดวิด ลิดลิงตัน โดยได้รับการโปรดเกล้าฯ แต่งตั้งจาก สมเด็จพระราชินีนาถเอลิซาเบธที่ 2 จากการเสนอชื่อของ นายกรัฐมนตรี เทเรซา เมย์ เมื่อ เดีอนมิถุนายน 2017
รัฐมนตรีว่าการไอร์แลนด์เหนือ
เสนาบดีใหญ่ในสมเด็จฯฝ่ายไอร์แลนด์เหนือ หรืออีกชื่อหนึ่งที่รู้จักคือ รัฐมนตรีไอร์แลนด์เหนือ เป็นตำแหน่งที่อยู่ใน รัฐบาลสหราชอาณาจักร ซึ่งมีหน้าที่กำกับดูแล ไอร์แลนด์เหนือ และเป็นหัวหน้าผู้บริหารระดับสูงของ สำนักไอร์แลนด์เหนือ ซึ่งผู้ที่สมควรจะได้รับการโปรดเกล้าฯ แต่งตั้งเป็นรัฐมนตรี จากการเสนอชื่อของ นายกรัฐมนตรี โดยรัฐมนตรีในตำแหน่งนี้จะมีถิ่นพำนักอยู่ใน ไอร์แลนด์เหนือ
โดยก่อนหน้านี้ รัฐมนตรีในตำแหน่งนี้จะดูแลด้าน ความมั่นคงภายใน เพียงอย่างเดียว แต่ในอำนาจหน้าที่ปัจจุบันได้เอื้อให้รัฐมนตรีฯ สามารถมีอำนาจในการดูแล สมัชชาแห่งชาติไอร์แลนด์เหนือ และ ฝ่ายบริหารแห่งไอร์แลนด์เหนือ โดยที่รัฐมนตรีจะมีอำนาจในการรับผิดชอบ ไอร์แลนด์เหนือ ในตำแหน่งของ รัฐบาลสหราชอาณาจักร รวมไปถึงการกำกับดูแลเรื่องต่างๆที่ รัฐบาลเวสต์มินสเตอร์ ดูแลได้เช่น ความมั่นคง, สิทธิมนุษยชน, การแผยแพร่ข้อมูลสาธารณะ และ การส่งเสริมประชาธิปไตย
โดยตำแหน่งนี้ ตั้งขึ้นในปี 1972 โดยในบางรัฐบาล ตำแหน่งนี้ถูกรวมกับ รัฐมนตรีว่าการสกอตแลนด์ และ รัฐมนตรีว่าการเวลส์
โดยที่ทำงานและที่พำนักนั้น จะอยู่ที่ ซึ่งในอดีตเคยเป็นที่ทำการและที่พำนักของ ผู้ว่าการแห่งไอร์แลนด์เหนือ รวมไปถึงใช้เป็นที่พำนักของ เชื้อพระวงศ์ในเวลาที่เสด็จพระราชดำเนินมาที่ไอร์แลนด์เหนืออีกด้วย ขณะเดียวกันก็ยังเป็นที่ทำการ ณ ไอร์แลนด์เหนือ ของ สำนักไอร์แลนด์เหนือ
รัฐมนตรีว่าการเวลส์
เสนาบดีใหญ่ในสมเด็จฯฝ่ายเวลส์ () หรืออีกชื่อหนึ่งที่รู้จักคือ รัฐมนตรีเวลส์ เป็นตำแหน่งที่อยู่ใน รัฐบาลสหราชอาณาจักร ซึ่งมีหน้าที่กำกับดูแล เวลส์ และเป็นหัวหน้าผู้บริหารระดับสูงของ สำนักเวลส์ ซึ่งผู้ที่สมควรจะได้รับการโปรดเกล้าฯ แต่งตั้งเป็นรัฐมนตรี จากการเสนอชื่อของ นายกรัฐมนตรี โดยรัฐมนตรีในตำแหน่งนี้จะมีถิ่นพำนักอยู่ใน เวลส์
โดยนับตั้งแต่ ปี ค.ศ. 1999 รัฐมนตรีฯ มีบทบาทมากขึ้นในการดูแล สมัชชาแห่งชาติเวลส์ และ รัฐบาลเวลส์ โดยที่รัฐมนตรีจะมีอำนาจในการรับผิดชอบ เวลส์ ในตำแหน่งของ รัฐบาลสหราชอาณาจักร รวมไปถึงการกำกับดูแลเรื่องต่างๆที่ รัฐบาลเวสต์มินสเตอร์ ดูแลได้
สำนักไอร์แลนด์เหนือ
สำนักไอร์แลนด์เหนือ (NIO; ,) เป็นกระทรวงหนึ่งของรัฐบาลสหราชอาณาจักร รับผิดชอบเกี่ยวกับ งานที่เกี่ยวกับกิจการภายในไอร์แลนด์เหนือ โดยผู้บริหารสูงสุดของกระทรวงมีชื่อตำแหน่งอย่างเป็นทางการว่า "เสนาบดีใหญ่ในสมเด็จฯฝ่ายไอร์แลนด์เหนือ (รัฐมนตรีไอร์แลนด์เหนือ)" และทำงานอยูที่ ใน เบลฟาสต์ และ เลขที่ 1 ถนนเฮาส์ การ์ด ใน ลอนดอน
กระทรวงมีหน้าที่หลักในการ "ส่งเสริมและสนับสนุน" ข้อตกลงที่มีที่มาจากกระบวนการสันติภาพใน ข้อตกลงกู้ดฟายเดย์ และ ข้อตกลงเซน แอนดรูว์ รวมไปถึงการบริหารงานบังคับใช้กฎหมาย ใน สมัชชาแห่งชาติไอร์แลนด์
โดยกระทรวงมีอำนาจหน้าที่หลักๆ ดังนี้:
รวมไปถึงชี้แจงประเด็นต่างๆ ที่มีข้อโต้เทียงหรือข้อโต้แย้ง ที่อยู่ในความสนใจของรัฐบาลและประชาชน
ขณะเดียวกันกระทรวงก็ได้ร่วมกันกับ รัฐบาลไอร์แลนด์ ในความพยายามสร้างสันติภาพใน ไอร์แลนด์เหนือ เช่น การประชุมระหว่างรัฐบาล อังกฤษ-ไอริช เป็นต้น
โดยในการร่วมมือกับ รัฐบาลไอร์แลนด์ ทางกระทรวงได้ร่วมมือในด้านต่างๆ เช่น:
พระเจ้าจิ่น
พระเจ้าจิ่น () เป็นกษัตริย์จีนรัชกาลที่ 13 แห่งราชวงศ์เซี่ย เป็นพระราขโอรสของพระเจ้าจียง ทรงครองราชย์ระหว่าง 1810 ปีก่อนคริสตกาล - 1789 ปีก่อนคริสตกาล รวมปีรัชกาลได้ 21 ปี
ในปีที่ 8 ของรัชกาลเกิดภัยแล้งรุนแรง
เจ้าหญิงลอเรนทีนแห่งเนเธอร์แลนด์
เจ้าหญิงลอเรนทีนแห่งเนเธอร์แลนด์ () เป็นพระชายาในเจ้าชายคอนสตันตินแห่งเนเธอร์แลนด์ พระราชโอรสในสมเด็จพระราชินีนาถเบียทริกซ์แห่งเนเธอร์แลนด์ กับ เจ้าชายเคลาส์แห่งเนเธอร์แลนด์ พระองค์และพระสวามีมีพระโอรสและพระธิดารวม 3 พระองค์
นางสาวลอเรนทีน ได้เสกสมรสกับ เจ้าชายคอนสตันตินแห่งเนเธอร์แลนด์ พระราชโอรสใน สมเด็จพระราชินีนาถเบียทริกซ์แห่งเนเธอร์แลนด์ หลังจากการเสกสมรสแล้ว เธอจะได้รับการสถาปนาเป็น เฮอร์รอยัลไฮนีส เจ้าหญิงลอเรนทีนแห่งเนเธอร์แลนด์ พระชายา แต่พระบุตรที่จะเกิดมา จะมีฐานันดรเพียง เคานต์ และ เคาน์เตส ดังเช่นพระบุตรใน เจ้าชายฟริโซแห่งออเรนจ์-นัสเซา และ เจ้าหญิงมาเบลแห่งออเรนจ์-นัสเซา ผู้เป็น พระเชษฐาและพระเชษภคินี(พี่สะใภ้) ของพระสวามี
ภายหลังการเสกสมรสแล้วนั้น เจ้าหญิงลอเรนทีน ทรงงานในเรื่องการสึกษาและการอุทิศพระองค์เพื่อการศึกษาในประเทศ ในปี 2552 ทรงได้รับการแต่งตั้งเป็น ทูตยูเนสโกพิเศษ
พระเจ้าขงเจี่ย
พระเจ้าขงเจี่ย () เป็นกษัตริย์จีนรัชกาลที่ 14 แห่งราชวงศ์เซี่ย เป็นพระราขโอรสของพระเจ้าปู้เจี้ยง ทรงครองราชย์ระหว่าง 1789 ปีก่อนคริสตกาล - 1758 ปีก่อนคริสตกาล รวมปีรัชกาลได้ 31 ปี ในปี 1758 ปีก่อนคริสตกาล พระองค์สวรรคต พระราชโอรสของพระองค์ พระเจ้าเกาขึ้นสืบราชวงศ์
พระเจ้าเกา
พระเจ้าเกา () เป็นกษัตริย์จีนรัชกาลที่ 15 แห่งราชวงศ์เซี่ย เป็นพระราชโอรสของพระเจ้าขงเจี่ย ทรงครองราชย์ระหว่าง 1758 ปีก่อนคริสตกาล - 1747 ปีก่อนคริสตกาล รวมปีรัชกาลได้ 11 ปี ต่อมาในปี 1747 ปีก่อนคริสตกาล พระองค์สวรรคต พระราชโอรสของพระองค์ พระเจ้าฟาขึ้นสืบราชวงศ์
เจ้าหญิงมาเบลแห่งออเรนจ์-นัสเซา
เจ้าหญิงมาเบลแห่งออเรนจ์-นัสเซา () เป็นพระชายาในเจ้าชายฟริโซแห่งออเรนจ์-นัสเซา พระราชโอรสในสมเด็จพระราชินีนาถเบียทริกซ์แห่งเนเธอร์แลนด์ กับ เจ้าชายเคลาส์แห่งเนเธอร์แลนด์ พระองค์และพระสวามีมีพระธิดารวม 2 พระองค์ หลังจากพระสวามีสิ้นพระชนม์ พระองค์และพระบุตรยังคงพำนักในพระราชวังหลวง ณ กรุงอัมสเตอร์ดัมดั่งเดิม
นางสาวมาเบล เข้าสู่พระราชพิธีเสกสมรสกับ เจ้าชายฟริโซแห่งออเรนจ์-นัสเซา พระราชโอรสใน สมเด็จพระราชินีนาถเบียทริกซ์แห่งเนเธอร์แลนด์ โดยตามปกติแล้ว เธอจะต้องได้รับการสถาปนาเป็น เจ้าหญิงแห่งเนเธอร์แลนด์ ดังเช่น เจ้าหญิงลอเรนทีนแห่งเนเธอร์แลนด์ พระชายาใน เจ้าชายคอนสตันตินแห่งเนเธอร์แลนด์ แต่สำนักพระราชวังดัตช์ ได้แถลงการณ์ว่า เธอจะได้รับพระอิสริยยศที่ เฮอร์รอยัลไฮนีส เจ้าหญิงมาเบลแห่งออเรนจ์-นัสเซา และพระบุตรที่เกิดมา จะมีฐานันดร เคานต์ และ เคาน์เตส เท่านั้น
พระเจ้าฟา
พระเจ้าฟา () เป็นกษัตริย์จีนรัชกาลที่ 16 แห่งราชวงศ์เซี่ย เป็นพระราชโอรสของพระเจ้าเกา ทรงครองราชย์ระหว่าง 1747 ปีก่อนคริสตกาล - 1728 ปีก่อนคริสตกาล รวมปีรัชกาลได้ 11 ปี ในปี 1728 ปีก่อนคริสตกาล พระองค์สวรรคต พระราชโอรสของพระองค์ พระเจ้าเจี่ยขึ้นสืบราชวงศ์
ในรัชสมัยของพระองค์เกิดแผ่นดินไหวขึ้นในอาณาจักร
คณะวิศวกรรมศาสตร์ มหาวิทยาลัยนครพนม
คณะวิศวกรรมศาสตร์ มหาวิทยาลัยนครพนม ตั้งอยู่ ณ อาคารเรียนวิศวกรรมศาสตร์ เลขที่ 214 หมู่ 12 ตำบลหนองญาติ อำเภอเมือง จังหวัดนครพนม  เป็นส่วนงานภายในมหาวิทยาลัยนครพนมที่ดำเนินการจัดตั้งตามแผนกลยุทธ์ของมหาวิทยาลัยนครพนม ประจำปี พ.ศ. 2556 – 2559 มีฐานะเทียบเท่าคณะโดยอาศัยอำนาจตามมาตรา 17(3) แห่งพระราชบัญญัติมหาวิทยาลัยนครพนม พ.ศ. 2548  จัดตั้งเพื่อจัดการเรียนการสอนด้านวิศวกรรมศาสตร์เป็นการเฉพาะ ตามแผนพัฒนามหาวิทยาลัยนครพนม ในระยะที่ 2 พ.ศ. 2556 – 2560 ปัจจุบันมีการเปิดสอนจำนวน 3 หลักสูตร
เดิมนั้นหลักสูตรวิศวกรรมศาสตร์ได้ดำเนินการอยู่ภายใต้คณะเทคโนโลยีอุตสาหกรรมมาตั้งแต่ปี พ.ศ. 2553 -2559  ทั้งนี้การดำเนินการจัดตั้งคณะวิศวกรรมศาสตร์เป็นการดำเนินการที่สนับสนุนและสอดคล้องกับความต้องการเพิ่มสัดส่วนการผลิตบัณฑิตด้านวิทยาศาสตร์และเทคโนโลยีตามแผนพัฒนาการศึกษาระดับอุดมศึกษา ฉบับที่ 11 ให้บรรลุเป้าหมาย เป็นการเตรียมบุคคลากรอาชีพวิศวกรเพื่อรองรับกับการเปิดเสรีทางเศรษฐกิจของประชาคมอาเซียนในปี พ.ศ. 2559 และรองรับเขตเศรษฐกิจพิเศษของจังหวัดนครพนม
กรมการกงสุล
กรมการกงสุล มีภารกิจเกี่ยวกับการดำเนินการด้านการกงสุล โดยการเสนอความเห็นเกี่ยวกับนโยบายและแผนงานด้านการกงสุล กำหนดระเบียบด้านการกงสุลประสาน สนับสนุนการทำงานของสถานเอกอัครราชทูต สถานกงสุลใหญ่ และสถานกงสุลกิตติมศักดิ์ของไทยในต่างประเทศ เพื่อปกป้อง คุ้มครอง ดูแลและช่วยเหลือและผลประโยชน์ของคนไทยในต่างประเทศให้ทั่วถึง
ลานพรุ
ลานพรุ () เป็นปาล์มในวงศ์ย่อยลาน (Coryphoideae) กระจายพันธุ์ในหมู่เกาะอันดามันและนิโคบาร์ เอเชียตะวันออกเฉียงใต้ ไปจนถึงออสเตรเลีย ลักษณะเป็นปาล์มต้นเดี่ยว สูงได้ถึง 15 เมตร เส้นผ่านศูนย์กลางลำต้น 0.8-1 เมตร กาบใบแยกจรดโคน ใบรูปพัดเรียงเวียน เส้นผ่านศูนย์กลาง 2.4-3 เมตร ใบแยก 80-100 แฉก แฉกลึกเกินกึ่งหนึ่งหรือเกือบจรดเส้นกลางใบ ก้านใบยาว 2.5-4 เมตร แกนก้านเป็นร่องลึก ขอบมีหนามสีดำยาวประมาณ 2 เซนติเมตร แฮสทูลาหรือปลายก้านจุดเชื่อมติดใบมีขอบหนาชัดเจนทั้งสองด้าน ช่อดอกออกที่ยอด สูงได้ถึง 5 เมตร แยกแขนงจำนวนมาก ใบประดับช่อแยกแขนงแรกมี 2 สัน ใบประดับช่อแขนงเป็นหลอด ช่อย่อยแบบช่อวงแถวเดี่ยว ดอกสมบูรณ์เพศ มีก้านดอกเทียมสั้น กลีบเลี้ยงและกลีบดอกอย่างละ 3 กลีบ เกสรเพศผู้ 6 อัน รังไข่มี 3 ช่อง ก้านเกสรเพศเมียเรียวยาว เมื่อออกดอกแล้วต้นจะตาย ผลเส้นผ่านศูนย์กลาง 2-3 เซนติเมตร ผนังผลชั้นกลางสด มีเมล็ดเดียว เนื้อในผลอ่อนรับประทานได้ น้ำหวานจากช่อดอกใช้ทำน้ำตาลสดหรือหมักเป็นน้ำตาลเมา แป้งในลำต้นนำมาใช้ได้เหมือนแป้งสาคู รากใช้เป็นยาขับปัสสาวะ แก้ท้องร่วงและแก้ไอ ใบนำมาสานทำของใช้
คณะวิทยาศาสตร์ มหาวิทยาลัยนครพนม
คณะวิทยาศาสตร์ มหาวิทยาลันครพนม () เป็นหนึ่งในหน่วยงานด้านวิชาการ ระดับคณะวิชาในสังกัดมหาวิทยาลัยนครพนม เปิดทำการเรียนการสอนในหลักสูตรระดับอุดมศึกษาด้านวิทยาศาสตร์ โดยแรกเริ่มอยู่ในฐานะกลุ่มวิชาวิทยาศาสตร์และเทคโนโลยี คณะศิลปศาสตร์และวิทยาศาสตร์ มหาวิทยาลัยนครพนม
คณะวิทยาศาสตร์ แยกออกจากคณะศิลปศาสตร์และวิทยาศาสตร์ของมหาวิทยาลัยนครพนม ซึ่งเป็นสถาบันในระดับอุดมศึกษา สังกัดกระทรวงศึกษาธิการ มีวัตถุประสงค์ให้การศึกษาวิชาการและวิชาชีพชั้นสูง ทำการวิจัย ให้บริการวิชาการแก่สังคม ปรับปรุงถ่ายทอดและพัฒนาเทคโนโลยี ทำนุบำรุงศิลปวัฒนธรรม ผลิตครูและส่งเสริมวิทยฐานะครู
สถาบันราชภัฏนครพนม ดำเนินภารกิจภายใต้การเปลี่ยนแปลงของสถานการณ์โลกและสังคม ทั้งในด้านสังคม เศรษฐกิจ การเมือง สภาพแวดล้อม และเทคโนโลยี ซึ่งกระแสเหล่านี้มีผลกระทบต่อทุกส่วนของสังคมรวมทั้งของสถาบันราชภัฏนครพนม จากสภาวการณ์ของโลกยุคโลกาภิวัตน์ สภาวะเศรษฐกิจถดถอย รัฐบาลต้องบริหารประเทศภายใต้ขีดจำกัดด้านงบประมาณ กอรปกับรัฐบาลมีแนวนโยบายในการปฏิรูปการเมือง รูปแบบราชการและการปฏิรูปการศึกษา สถาบันราชภัฏนครพนมจึงจำเป็นต้องเร่งพัฒนาสถาบัน ทั้งทางด้านคุณภาพและศักยภาพในการจัดการศึกษา โดยให้ความสำคัญกับการพิจารณาองค์การในภาพรวม ให้เป็นระบบมากขึ้น เพื่อจะได้ผลักดันให้สถาบันพัฒนาก้าวหน้าต่อไป
การยกฐานะสถาบันราชภัฏเป็นมหาวิทยาลัยราชภัฏด้วยพระราชบัญญัติมหาวิทยาลัยราชภัฏ พุทธศักราช ๒๕๔๗ ได้ประกาศใช้ในราชกิจจานุเบกษา ฉบับกฤษฎีกา เล่ม ๑๒๑ ตอนพิเศษ ๒๓ ก ลงวันที่ ๑๔ มิถุนายน พุทธศักราช ๒๕๔๗ จึงมีผลให้สถาบันราชภัฏนครพนมได้รับการยกฐานะขึ้นเป็นมหาวิทยาลัยราชภัฏนครพนม ตั้งแต่วันที่ ๑๕ มิถุนายน พุทธศักราช ๒๕๔๗ หลังจากนั้นในวันที่ ๒ กันยายน ๒๕๔๘ ได้มีการหลอมรวมสถาบันการศึกษาที่อยู่ในจังหวัดนครพนม ประกอบด้วย มหาวิทยาลัยราชภัฎนครพนม มหาวิทยาลัยมหาสารคาม วิทยาเขตนครพนม วิทยาลัยเทคนิคนครพนม วิทยาลัยเกษตรและเทคโนโลยีนครพนม วิทยาลัยการอาชีพธาตุพนม วิทยาลัยการอาชีพนาหว้า และวิทยาลัยพยาบาลบรมราชชนนี จัดตั้งเป็นมหาวิทยาลัยนครพนม โดยได้ประกาศใช้ในราชกิจจานุเบกษา ๑๒๒ ตอนที่ ๗๕ ก ลงวันที่ ๑ กันยายน ๒๕๔๘ และคณะศิลปศาสตร์และวิทยาศาสตร์ เป็นหนึ่งในจำนวน ๗ คณะ ของมหาวิทยาลัยนครพนม
เสริมสร้างองค์ความรู้ทางด้านวิทยาศาสตร์และเทคโนโลยีควบคู่คุณธรรม พัฒนาท้องถิ่นและอนุภูมิภาคลุ่มน้ำโขงอย่างยั่งยืน
คณะวิทยาศาสตร์ เป็นศูนย์กลางทางวิทยาศาสตร์และเทคโนโลยี ผลิตบัณฑิตทีมีคุณภาพคู่คุณธรรม พัฒนาและถ่ายทอดองค์ความรู้สู่ท้องถิ่นและอนุภูมิภาคลุ่มน้ำโขง
เดเอ็ฟเบ-โพคาล 2017 รอบชิงชนะเลิศ
การแข่งขัน เดเอ็ฟเบ-โพคาล 2017 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2016–17, ฤดูกาลที่ 74 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 27 พฤษภาคม ค.ศ. 2017 ที่สนาม โอลึมเพียชตาดิโยน ใน เบอร์ลิน.
"หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน)."
ยูฟ่าฟุตซอลคัพ
ยูฟ่าฟุตซอลคัพ ( เป็นการแข่งขันสโมสรฟุตซอลต่างๆในทวีปยุโรป จัดการแข่งขันโดยยูฟ่า โดยนำแชมป์ของแต่ละประเทศมาแข่งขันกัน เริ่มกันแข่งขันครั้งแรกในปีค.ศ. 2001 โดยทีมที่ได้แชมป์มากที่สุดคือ อินเตอร์โมวี่สตาร์ ได้ทั้งหมดสามสมัย โดยสองสมัยมาในชื่อบูเมอแรงอินเตอร์วู
ปัจจุบันในฤดูกาลในฤดูกาล 2015-16 ทีมแชมป์ได้แก่สโมสรฟุตซอลอูกรายูก๊อกส์ และเป็นสมัยแรกโดยการเอาชนะอินเตอร์โมวีสตาร์ได้ 4-3
หลังจากฤดูกาล 2018-19 การแข่งขันนี้จะเปลี่ยนชื่อเป็น "ยูฟ่าฟุตซอลแชมเปี้ยนส์ลีก"
เจ้าชายฟริโซแห่งออเรนจ์-นัสเซา
เจ้าชายฟริโซแห่งออเรนจ์-นัสเซา () เป็นพระราชโอรสพระองค์กลางในสมเด็จพระราชินีนาถเบียทริกซ์แห่งเนเธอร์แลนด์กับ เจ้าชายเคลาส์แห่งเนเธอร์แลนด์ เป็นพระราชอนุชาใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ และเป็นพระเชษฐาในเจ้าชายคอนสตันตินแห่งเนเธอร์แลนด์ พระองค์อภิเษกสมรสกับ เจ้าหญิงมาเบลแห่งออเรนจ์-นัสเซา มีพระธิดารวม 2 พระองค์ พระองค์สิ้นพระชนม์ เมื่อวันที่ 12 สิงหาคม พ.ศ. 2556 ขณะมีพระชันษา 44 ชันษา
เจ้าชายฟริโซ ประสูติ ณ โรงพยาบาลอูเครก เมื่อวันที่25 กันยายน พ.ศ. 2511 เป็นพระราชโอรสพระองค์กลางใน สมเด็จพระราชินีนาถเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ เมื่อแรกประสูติทรงอยู่ในอันดับที่ 3 ของการสืบราชบัลลังก์ ต่อมาปีพ.ศ. 2523 พระราชมารดาครองราชย์ ทำให้เจ้าชายวิลเลิม-อเล็กซานเดอร์ พระเชษฐา เลื่อนเป็นดันดับที่ 1 พระองค์จึงเลื่อนอันดับเป็นที่ 2 ทรงได้รับการบัพติศมาเมื่อวันที่ 28 ธันวาคม ในปีเดียวกัน ณ มหาวิหารเซนต์มาร์ตินอูเครก พระบิดkมารดาอุปถัมภ์คือ สมเด็จพระราชาธิบดีฮารัลด์ที่ 5 แห่งนอร์เวย์ โจฮัส คริสเตียน บารอนเจนนิส เฮอร์แมน สมเด็จพระราชินีนาถยูเลียนาแห่งเนเธอร์แลนด์(พระราชอัยยิกา) และ คริสตินา ฟอนส์ อัมส์เบิร์ก(พระปิตุจฉา)
ในปี พ.ศ. 2529 พระองค์ทรงจบการศึกษาจากโรงเรียนมัธยมแอสเตรง ในกรุงเฮก และในปี พ.ศ. 2531 ทรงศึกษาต่อ ณ มหาวิทยาลัยแคลิฟอร์เนีย เบิร์กลีย์ สาขาวิศวกรรมเครื่องกล พระองค์เรียนที่Delft University of Technologyซึ่งเขาได้รับการศึกษาระดับปริญญาของวิศวกรในวิศวกรรมการบิน นอกจากนี้ยังทรงได้รับปริญญาด้านเศรษฐศาสตร์จากมหาวิทยาลัยอีราสมุส เพื่อทรงเตรียมความพร้อมของพระองค์ในการสืบทอดราชบัลลังก์ 
เมื่อทรงเรียนจบแล้ว ทรงทำงาน ณ กรุงอัมสเตอร์ดัม ในด้านของการให้คำปรึกษาการค้าระหว่างประเทศ ทั้งนี้ยังทรงเป็นเหรัญญิก ของครอบครัว เนื่องจากพระราชมาดาทรงไว้วางพระราชหฤทัยให้ทรงดูแลการเงินของครอบครัว
30 มิถุนายน พ.ศ. 2546 สำนักพระราชวังเนเธอร์แลนด์ได้ประกาศว่าเจ้าชายฟริโซจะเสกสมรสกับนาสาวมาเบล วินเซอร์ สมิทธิ์ แต่คณะรัฐมนตรีไม่เห็นชอบในเรื่องนี้ แต่พระเชษฐาก็ไม่ขัดขวางความรักของพระอนุชาแต่อย่างใด และเมื่อวันที่ 24 เมษายน พ.ศ. 2547 พระองค์ก็อภิเษกสมรสที่เมืองเดล์ฟ แต่อย่างไรก็ดีพระองค์ทรงหลุดพ้นจากการเป็นรัชทายาทในการสืบบัลลังก์ลพดับ 2 แต่มาเบลได้รับการสถาปนาเป็น เจ้าหญิง พร้อมฐานันดร รอยัลไฮเนส
ความเห็นของนายกรัฐมนตรี
พระราชดำรัสของเจ้าชายวิลเลิม-อเล็กซานเดอร์
พระราชดำรัสของสมเด็จพระราชินีนาถยูเลียนาแห่งเนเธอร์แลนด์
พระราชดำรัสของสมเด็จพระราชินีนาถเบียทริกซ์แห่งเนเธอร์แลนด์
พระดำรัสของเจ้าชายคอนสตันตินแห่งเนเธอร์แลนด์
หลังจากเสกสมรสแล้ว พระองค์และพระชายาเสด็จไปประทับ ณ ลอนดอน และพระชายามีประสูติกาลพระธิดาทั้ง 2 ที่นั้น (พระธิดาดำรงพระยศที่ เคาน์เตส)
เจ้าชายฟริโซ สิ้นพระชนม์ด้วยสาเหตุภาวะแทรกซ้อนจากอุบัติเหตุเล่นสกีในออสเตรีย ซึ่งทรงเข้าประทับรักษาพระอาการนานหลานสัปดาห์ เมื่อวันที่12 สิงหาคม พ.ศ. 2556 โดยในงานศพนั้น สมเด็จพระราชินีนาถเบียทริกซ์ และเจ้าชายวิลเลิม รวมถึงนาย มาร์ก รึตเตอร์ ได้ทรงกล่าวไว้อาลัยดังนี้
พระราชดำรัสของสมเด็จพระราชินีนาถเบียทริกซ์
พระราชดำรัสของเจ้าชายวิลเลิม
คำไว้อาลัยของนายมาร์ก รึตเตอ
พิธีพระศพของพระองค์ถูกจัดขึ้นอย่างเรียบง่าย โดยภายในงานมีเพียงพระราชวงศ์ดัตช์เข้าร่วมพิธี ประกอบด้วยสมเด็จพระราชินีนาถเบียทริกซ์แห่งเนเธอร์แลนด์ เจ้าชายวิลเลิม มกุฎราชกุมาร เจ้าหญิงแม็กซิมา มกุฎราชกุมารี พระราชวงศ์อื่นๆเช่น สมเด็จพระราชาธิบดีฮารัลด์ที่ 5 แห่งนอร์เวย์ ซึ่งเป็นพระบิดาทูลหัว สมเด็จพระราชินีซอนยาแห่งนอร์เวย์
ศาลพระกาฬ (จังหวัดพระนครศรีอยุธยา)
ศาลพระกาฬ เป็นเทวสถานในศาสนาพราหมณ์-ฮินดู ก่อนถูกดัดแปลงเป็นพุทธสถานในยุคต่อมา ตั้งอยู่บริเวณสี่แยกตะแลงแกงบนเกาะเมือง อำเภอพระนครศรีอยุธยา จังหวัดพระนครศรีอยุธยา ตั้งอยู่บริเวณเกือบกึ่งกลางเกาะเมืองและเป็นย่านตลาดที่มีผู้คนพลุกพล่านมาก และหากมีการประหารนักโทษก็จะมีการเสียบหัวประจานให้ประชาชีเห็นจะได้เกรงกลัวมิเอาเยี่ยงอย่าง ปัจจุบันศาลพระกาฬหลงเหลือเพียงรากฐานของอิฐเท่านั้น
สุจิตต์ วงษ์เทศให้คำอธิบายว่าศาลพระกาฬในจังหวัดพระนครศรีอยุธยานี้เป็นแบบอย่างในการสร้างเทวสถานโบสถ์พราหมณ์และเสาชิงช้าหน้าวัดสุทัศนเทพวรารามราชวรมหาวิหารในกรุงเทพมหานครด้วย
จากการขุดค้นของคณะโบราณคดี มหาวิทยาลัยศิลปากรเมื่อปี พ.ศ. 2512 พบว่าศาลพระกาฬนี้เป็นเทวาลัยของศาสนาพราหมณ์-ฮินดูมาแต่ดั้งเดิม คาดว่าถูกสร้างขึ้นในช่วงกรุงศรีอยุธยาตอนต้นหรือราวพุทธศตวรรษที่ 20 ลักษณะเป็นปรางค์ซุ้มสี่ทิศ ยุคแรกนั้นเป็นเทวสถานในนิกายไศวะ และนิกายไวษณพ มีการขุดค้นพบเทวรูปสำริด อาทิ พระอิศวร พระนารายณ์ และพระคเณศ ทรงเครื่องและศิราภรณ์อย่างขอมสมัยนครวัด ทั้งนี้หากพิจารณาจากภูมิสถานของศาลพระกาฬก็จะพบว่าอยู่ในกลางพระนคร บริเวณจุดตัดของถนนป่าโทนกับถนนศรีสรรเพชญ์เป็นสี่แยกเรียกว่าตะแลงแกง ในหนังสือ "ตำนานกรุงเก่า" ของพระยาโบราณราชธานินทร์ (พร เดชะคุปต์) ได้เขียนบรรยายเอาไว้ตั้งแต่ปี พ.ศ. 2450 ความว่า
"...ข้างฟากถนนตะแลงแกงทางใต้ด้านตะวันตก มีศาลพระกาฬหลังคาเป็นซุ้มปรางค์ และมีศาลอยู่ต่อกันไปเข้าใจว่าจะเป็นศาลพระเสื้อเมือง พระทรงเมือง พระหลักเมือง ที่ตรงตะแลงแกงเห็นจะถือกันว่าเป็นกลางพระนคร..."
ย่านตะแลงแกงนี้มีประชากรอยู่อย่างหนาแน่นด้วยเป็นที่ตั้งของตลาดสดที่ขายของแต่เช้าจรดเย็นและตลาดค้าของชำขนาดใหญ่สองแห่งคือตลาดหน้าคุกและตลาดหน้าศาลพระกาฬ ทั้งนี้หากมีการประหารนักโทษก็จะทำการประหารที่ตะแลงแกง แล้วเสียบศีรษะศพประจานให้เพื่อให้ประชาชนเกรงกลัวมิกล้าเอาเยี่ยงอย่าง
ต่อมายุคต่อมาได้มีการดัดแปลงศาลพระกาฬเป็นพุทธสถาน ที่สันนิษฐานว่าน่าจะเกิดขึ้นในปี พ.ศ. 2179 ที่พระราชพงศาวดารระบุว่าในรัชสมัยสมเด็จพระเจ้าปราสาททองโปรดเกล้าให้รื้อเทวสถานเดิมไปสร้างใหม่ ณ ย่านชีกุน จากการขุดค้นทางโบราณคดีจึงพบว่ามีพระพุทธรูป และพบว่าด้านหน้ามีการสร้างวิหารขนาดใหญ่ในยุคหลัง แต่หลังการดัดแปลงเป็นพุทธสถานนี้ก็พบว่าศาลพระกาฬก็เริ่มโรยรา และถูกทิ้งร้างขาดการดูแลมานาน สันนิษฐานว่าจะเกิดขึ้นช่วงก่อนเสียกรุงศรีอยุธยาครั้งที่สองไปจนถึงยุครัตนโกสินทร์ตอนต้น
ปีเตอร์ ฟัน โฟลเลินโฮเฟิน
ปีเตอร์ ฟัน โฟลเลินโฮเฟิน พระสวามีในเจ้าหญิงมาร์ครีตแห่งเนเธอร์แลนด์ พระราชธิดาพระองค์ที่ 3 ในสมเด็จพระราชินีนาถยูเลียนาแห่งเนเธอร์แลนด์กับ เจ้าชายแบร์นฮาร์ดแห่งลิพเพอ-บีสเตอร์เฟลด์ ถึงแม้ทั้ง2 จะเสกสมรสกันโดยต่างฐานันดรกล่าวคือ สามัญชนและเจ้าฟ้าหญิง แต่พระบุตรที่ประสูติในภายหน้า จะมีฐานันดรชั้น "เฮอร์/ฮิส ไฮเนส" และพระยศที่ "เจ้าหญิง/เจ้าชายแห่งออเรนจ์-นัสเซา" ปัจจุบันทั้ง 2 มีพระโอรสร่วม 4 พระองค์
ย่างกุ้งแอร์เวย์
ย่างกุ้งแอร์เวย์ (; ) เป็นสายการบินของประเทศพม่า สำนักงานตั้งอยู่ที่ย่างกุ้ง ให้บริการเที่ยวบินในประเทศ ทั้งแบบบินประจำและเช่าเหมาลำ ฐานการบินอยู่ที่ท่าอากาศยานนานาชาติย่างกุ้ง สายการบินเคยถูกพักงานชั่วคราวตั้งแต่เดือนธันวาคม ค.ศ. 2010 จนถึงตุลาคม ค.ศ. 2011 ก่อนที่จะกลับมาให้บริการอีกครั้งในวันที่ 16 ตุลาคม ค.ศ. 2011
รายชื่อจุดหมายปลายทาง ที่ให้บริการโดยย่างกุ้งแอร์เวย์รายชื่อเครื่องบินของย่างกุ้งแอร์เวย์ ข้อมูลบันทึกเมื่อสิงหาคม ค.ศ. 2016
น้องฟาน
น้องฟาน เป็นมาสคอตเก้งเผือก สร้างโดยองค์กรท้องถิ่นของจังหวัดเชียงใหม่ สำหรับเป็นตัวแทนและสัญลักษณ์สำหรับการรณรงค์ให้เมืองเชียงใหม่เป็นเมืองมรดกโลก
จากความพยายามในการพัฒนาให้จังหวัดเชียงใหม่เป็นเมืองมรดกโลก เนื่องจากเมืองเชียงใหม่ได้รับการพิจารณาขึ้นบัญชีเบื้องต้น (Tentative List) ตามอนุสัญญาคุ้มครองมรดกโลกไตั้งแต่เดือนกุมภาพันธ์ 2557 ด้วยเหตุนี้จึงเกิดการร่วมมือกันระหว่างองค์การบริหารส่วนจังหวัดเชียงใหม่ เทศบาลนครเชียงใหม่ และมหาวิทยาลัยเชียงใหม่ ทำโครงการจัดทำแผนปฏิบัติการด้านการอนุรักษ์และพัฒนาพื้นที่ประวัติศาสตร์ และวัฒนธรรมเมืองเชียงใหม่ตามแนวทางมรดกโลก (โครงการเชียงใหม่สู่มรดกโลก) สองระยะในปี 2559 และปี 2560 สำหรับสร้างข้อมูลและหลักฐานสนับสนุนรองรับแนวคิดการนำเสนอคุณค่าโดดเด่นเป็นสากล ทั้งนี้เชียงใหม่เองก็มีวัฒนธรรมต่าง ๆ โดดเด่นอยู่แล้วเป็นทุนเดิม
การนี้จึงได้จัดการประกวดออกแบบมาสคอตสำหรับเมืองเชียงใหม่ขึ้นเมื่อปลายปี 2559 เพื่อเป็นตัวแทนและสัญลักษณ์สำหรับสื่อสารกับคนรุ่นใหม่ให้มีจิตหวงแหนเมืองเชียงใหม่ โดยมีโจทย์ว่า "ฟานเผือก" อันมีที่มาจาก "ตำนานพื้นเมืองเชียงใหม่" ที่กล่าวถึงชัยภูมิ 7 ประการที่พญามังรายทรงเลือกที่จะสร้างเมืองเชียงใหม่ หนึ่งในนั้นคือตัวฟานหรือเก้ง ดังปรากฏว่า ""ฟาน (เก้ง) เผือกสองแม่ลูกมาอยู่ชัยภูมินี้สู้กับหมา หมาพ่ายหนี"" การประกวดออกแบบนี้ชิงเงินรางวัล 20,000 บาท ซึ่งผู้ที่ถูกรับเลือกผลงานในการประกวดนี้คือถิง จู (Ting Chu) น้องฟานจึงเป็นตัวแทนของความเป็นสิริมงคล ความงดงามแห่งการเริ่มต้นใหม่ ความหวัง ชัยชนะ ความบริสุทธิ์ สว่างไสว ยินดีปรีดา และความสมัครสมานสามัคคี มีการเปิดตัวน้องฟานครั้งแรกเมื่อวันที่ 11 เมษายน 2560
รศ.ดร.วรลัญจก์ บุณยสุรัตน์ คณบดีคณะวิจิตรศิลป์ มหาวิทยาลัยเชียงใหม่ กล่าวว่า ""... “น้องฟาน” Mascot เป็นตัวแทนและสัญลักษณ์ในการสื่อสารสร้างความเข้าใจ และปลุกจิตสานึกให้กับเยาวชนและคนเชียงใหม่ เกิดความตระหนัก หวงแหน และร่วมมือกันรักษามรดกทางวัฒนธรรมอันดีงามของเชียงใหม่ให้คงอยู่ ในฐานะเมืองที่ยังมีชีวิต...""
นอกจากนี้น้องฟานยังที่ปรากฏตัว ณ กิจกรรมต่าง ๆ ภายในเมืองเชียงใหม่เพื่อการสร้างสีสัน
มิลอวัน ราเยวัตส์
มิลอวัน ราเยวัตส์ (; เกิด 2 มกราคม พ.ศ. 2497) เป็นหัวหน้าผู้ฝึกสอนทีมชาติไทยคนปัจจุบัน และอดีตหัวหน้าผู้ฝึกสอนทีมชาติกานาชุดที่ลงแข่งขันในรายการฟุตบอลโลก 2010 ที่ประเทศแอฟริกาใต้
หลังจากที่เกียรติศักดิ์ เสนาเมือง หัวหน้าผู้ฝึกสอนทีมชาติไทยในขณะนั้นได้ประกาศลาออกจากตำแหน่ง สมาคมกีฬาฟุตบอลแห่งประเทศไทยได้เปิดรับสมัครหัวหน้าผู้ฝึกสอนทีมชาติไทยคนใหม่ โดยมีผู้ฝึกสอนชาวต่างชาติที่มีชื่อเสียงเข้ามายื่นประวัติสังเขปและแสดงวิสัยทัศน์กับทางสมาคม ราเยวัตส์ (ซึ่งขณะนั้นกำลังว่างงานหลังจากถูกปลดออกจากตำแหน่งหัวหน้าผู้ฝึกสอนทีมชาติแอลจีเรีย หลังจากคุมทีมได้เพียง 2 นัด) และตัวแทนได้เดินทางเข้ามายื่นประวัติสังเขปและแสดงวิสัยทัศน์ พร้อมกับเดินทางไปชมฟุตบอลไทยลีกหลายนัด
จนกระทั่งวันที่ 26 เมษายน พ.ศ. 2560 วิทยา เลาหกุล ประธานพัฒนาเทคนิค และพาทิศ ศุภะพงษ์ รองเลขาธิการและโฆษกสมาคมกีฬาฟุตบอล ได้แถลงข่าวยืนยันการแต่งตั้งราเยวัตส์เข้ามาเป็นหัวหน้าผู้ฝึกสอนฟุตบอลทีมชาติไทย โดยเข้ามาคุมทีมอย่างเป็นทางการในวันที่ 5 พฤษภาคม พ.ศ. 2560
พระนางว็อนกย็อง
พระนางว็อนคย็อง ตระกูลมิน แห่งยอฮึง () พระราชินีแห่งโชซ็อนโดยพระนางเป็นพระราชินีในพระเจ้าแทจง พระราชาลำดับที่ 3 และเป็นพระราชมารดาของพระเจ้าเซจงมหาราช พระราชาลำดับที่ 4
กลุ่มอาการผิวหนังลอกจากเชื้อสแตฟิโลค็อกคัส
กลุ่มอาการผิวหนังลอกจากเชื้อสแตฟิโลค็อกคัส () เป็นโรคผิวหนังอย่างหนึ่ง เกิดจากการติดเชื้อ "Staphylococcus aureus"
รัฐมนตรีว่าการสกอตแลนด์
เสนาบดีใหญ่ในสมเด็จฯฝ่ายสกอตแลนด์ หรืออีกชื่อหนึ่งที่รู้จักคือ รัฐมนตรีสกอตแลนด์ เป็นตำแหน่งที่อยู่ใน รัฐบาลสหราชอาณาจักร ซึ่งมีหน้าที่กำกับดูแล สกอตแลนด์ และเป็นหัวหน้าผู้บริหารระดับสูงของ สำนักสกอตแลนด์ (ก่อนหน้านี้คือ สำนักสกอตติช) ซึ่งผู้ที่สมควรจะได้รับการโปรดเกล้าฯ แต่งตั้งเป็นรัฐมนตรี จากการเสนอชื่อของ นายกรัฐมนตรี โดยรัฐมนตรีในตำแหน่งนี้จะมีที่ทำงานอยู่ 2 ที่ คือ ลอนดอน และ เอดินบะระ
โดยก่อนหน้านี้ ในปี ค.ศ. 1885 ตำแหน่งนี้ถูกเรียกว่า รัฐมนตรีสกอตแลนด์ จนกระทั่ง ค.ศ. 1926 ได้ยกฐานะตำแหน่งเป็นระดับเป็น รัฐมนตรีว่าการสกอตแลนด์ โดยในปี ค.ศ. 1999 อำนาจการบริหารของรัฐมนตรีฯ ได้ถูกแบ่งไปยัง รัฐบาลสกอตแลนด์ มากขึ้น จากข้อตกลงในปีนั้นเอง ทำให้ตำแหน่งนี้ถูกลดบทบาทและยุบรวมโดยชั่วคราว จนกระทั่งปี ค.ศ. 2008 ตำแหน่งนี้จึงมีบทบาทมากขึ้น
โดยที่รัฐมนตรีในตำแหน่งนี้จะดูแลด้าน ความมั่นคงภายใน การส่งเสริมประชาธิปไตย และ ส่งเสริมเศรษฐกิจ แต่จะไม่ได้ดูแลส่วนที่เกี่ยวกับงานยุติธรรม โดยงานยุติธรรมจะมี เจ้ากรมพระธรรมนูญแห่งสกอดแลนด์ ดูแลในส่วนนี้เป็นหลัก
โดยในบางรัฐบาล ตำแหน่งนี้ถูกรวมกับรัฐมนตรีในกระทรวงอื่นๆ
สำนักสกอตแลนด์
สำนักสกอตแลนด์ (ภาษาเกลิกสกอต: "An Oifis Albannach") เป็นกระทรวงหนึ่งของรัฐบาลสหราชอาณาจักร รับผิดชอบเกี่ยวกับ งานที่เกี่ยวกับกิจการภายในสกอตแลนด์ โดยผู้บริหารสูงสุดของกระทรวงมีชื่อตำแหน่งอย่างเป็นทางการว่า "เสนาบดีใหญ่ในสมเด็จฯฝ่ายสกอตแลนด์ (รัฐมนตรีสกอตแลนด์)" โดยรับโอนหน้าที่บางส่วนจาก กระทรวงยุติธรรมแห่งสหราชอาณาจักร
หน้าที่ของกระทรวงคือการดูแลงานที่เกี่ยวกับกิจการภายใน สกอตแลนด์ และความสัมพันธ์ระหว่างสกอตแลนด์กับ รัฐบาลสหราชอาณาจักร รวมถึงเป็นสื่อกลางในการสื่อสารระหว่างรัฐบาลสหราชอาณาจักร และ รัฐบาลสกอตแลนด์ ณ เอดินบะระ
สำนักงานใหญ่ของกระทรวงอยู่ที่ ใน ไวต์ฮอล โดยมีเจ้าหน้าที่ทั้ง 40 คนทำงานประจำที่นั่น โดยที่แห่งนี้เป็นศูนย์ประสานงานของรัฐบาลสกอตแลนด์อีกด้วย ในลอนดอน
นอกจากนี้ กระทรวงยังมีสำนักงานตั้งอยู่ที่ เอดินบะระ คือ
โดย เจ้ากรมพระธรรมนูญแห่งสกอดแลนด์ ซึ่งเป้นเจ้าหน้าที่ที่เกี่ยวกับกฎหมายในสกอตแลนด์ ก็ทำงานอยู่เดียวกันกับกระทรวงทั้งสองที่
สำนักรัฐมนตรีว่าการเวลส์
สำนักรัฐมนตรีว่าการเวลส์, (), หรือที่รู้จักแบบไม่เป็นทางการคือ สำนักเวลส์, ("Swyddfa Cymru"), เป็นกระทรวงหนึ่งของรัฐบาลสหราชอาณาจักร รับผิดชอบเกี่ยวกับ งานที่เกี่ยวกับกิจการภายในเวลส์ โดยผู้บริหารสูงสุดของกระทรวงมีชื่อตำแหน่งอย่างเป็นทางการว่า "เสนาบดีใหญ่ในสมเด็จฯฝ่ายเวลส์ (รัฐมนตรีเวลส์)" โดยจับโอนหน้าที่จาก สำนักเวลซ์ ในปี 1999 หลังจากที่ กฎหมายรัฐบาลเวลส์ 1998 ออกใช้
ดยุกเฮนดริกเแห่งเม็คเล็นบูร์ก-ชเวริน
เจ้าชายเฮนรีแห่งเนเธอร์แลนด์ พระราชสวามี ดยุคเแห่งเม็คเล็นบูร์ก-ชเวริน (, ) () ทรงเป็นเจ้าชายพระราชสวามีแห่งเนเธอร์แลนด์ โดยเป็นพระราชสวามีใน สมเด็จพระราชินีนาถวิลเฮลมินาแห่งเนเธอร์แลนด์ ทั้ง 2 มีพระราชธิดาร่วมกันเพียงพระองค์เดียว คือเจ้าฟ้าหญิงยูเลียนา ต่อมาเสด็จขึ้นครองราชย์เป็น สมเด็จพระราชินีนาถยูเลียนาแห่งเนเธอร์แลนด์
ฟาโรห์เซนุสเรตที่ 3
ฟาโรห์เซนุสเรตที่ 3 (เขียนเป็น เซนวอสเรตที่ 3 หรือ เซโซทริสที่ 3) เป็นฟาโรห์แห่งอียิปต์ เขาปกครองจาก 1878 ถึง 1839 ปีก่อนคริสตกาล ในช่วงเวลาแห่งอำนาจอันยิ่งใหญ่และความมั่งคั่ง และเป็นราชวงศ์ที่ห้าของราชวงศ์สิบสองแห่งของราชอาณาจักรกลาง เขาเป็นฟาโรห์ที่ยิ่งใหญ่ของราชวงศ์สิบสองและถือได้ว่าเป็นผู้ปกครองอียิปต์ที่มีอำนาจมากที่สุดในราชวงศ์ ดังนั้นเขาได้รับการยกย่องว่าเป็นหนึ่งในแหล่งที่มาของตำนานเกี่ยวกับการทางทหารของเขาก่อให้เกิดยุคแห่งสันติภาพและความมั่งคั่งทางเศรษฐกิจที่ลดอำนาจของผู้ปกครองในระดับภูมิภาคและนำไปสู่การฟื้นฟูในงานหัตถกรรมการค้าและการพัฒนาเมือง ฟาโรห์เซนุสเรตที่ 3 เป็นหนึ่งในไม่กี่กษัตริย์ที่ได้รับการดลใจและรู้สึกเป็นเกียรติกับศาสนาในช่วงชีวิตของตัวเอง
อาคารพีระมิดของฟาโณห์เซนุสเรตที่ 3 ตั้งอยู่ทางตะวันออกเฉียงเหนือของพีระมิดสีแดงแห่งดาห์ชูร์ และความยิ่งใหญ่ยิ่งกว่าที่เคยมีมาตั้งแต่สมัยราชวงศ์ที่ 12 และมีความสำคัญทางศาสนา มีการสันนิษฐานว่าฟาโรห์เซนุสเรตที่ 3 ไม่จำเป็นต้องถูกฝังอยู่ที่นั่น แต่ในซับซ้อนซับซ้อนศพของเขาในอบีดอสกับปิรามิดของเขามีแนวโน้มที่จะได้รับอนุสาวรีย์
ฟาโรห์อเมเนมเฮตที่ 3
อเมเนมเฮตที่ 3 เป็นฟาโรห์ของราชวงศ์สิบสองของอียิปต์ เขาปกครองจาก 1860 ถึง 1814 ปีก่อนคริสต์ศักราช พระองค์เป็นอียิปต์เป็นระยะเวลานานถึง 46 ปี รัชกาลของพระองค์ถือได้ว่าเป็นยุคทองของอาณาจักรกลาง เขาอาจจะมีแกนหลักที่ยาวนาน (20 ปี) กับบิดาของเขาฟาโรห์เซนุสเรตที่ 3
ในช่วงท้ายของรัชกาลพระองค์ทรงสร้างความต่อเนื่องกับผู้สืบสกุล อเมเนมเฮตที่ 4 ขณะที่บันทึกไว้ในจารึกหินที่ Konosso Nubia ในขณะที่ equates ปีที่ 1 ของฟาโณห์อเมเนมเฮตที่ 4 ทั้งปี 46 47 หรือ 48 ของรัชกาล ลูกสาวของเขา โซเบ๊คเนเฟรู ภายหลังประสบความสำเร็จโดยฟาโรห์อเมเนมเฮตที่ 4 เป็นผู้ปกครองคนสุดท้ายของราชวงศ์ที่สิบสอง ชื่ออเมนเมเฮต ของราชบัลลังก์ Nimaatre หมายถึง "เป็นของผู้พิพากษาแห่งความดี"
เขาสร้างปิรามิดแห่งแรกที่ดาห์ชูร์ (ที่เรียกว่า "Black Pyramid") แต่มีปัญหาในการก่อสร้างและถูกทอดทิ้ง ในรอบปีที่ 15 ของการครองราชย์ของพระองค์กษัตริย์ตัดสินใจที่จะสร้างปิรามิดใหม่ที่ฮาวารา ใกล้ไฟยุม ปิรามิดที่เมืองดาห์ชูร์ ถูกใช้เป็นสถานที่ฝังศพของพระราชวงศ์หลายแห่ง
ฟาโรห์อเมเนมเฮตที่ 4
ฟาโรห์อเมเนมเฮตที่ 4 เป็นฟาโรห์พระอง๕์ที่ 7 และเป็นฟาโรห์พระองค์สุดท้ายของราชวงศ์ 12 ปกครองในระยะเวลาระหว่าง (1990-1800 ปีก่อนคริสต์ศักราช) ในช่วงปลายยุคกลางอาณาจักร (2050-1710 ปีก่อนคริสตกาล) ปกครองมานานกว่าเก้าปีใน ปลายคริสต์ศตวรรษที่ 19 หรือต้นคริสต์ศตวรรษที่ 18
ฟาโรห์อเมเนมเฮตที่ 4 เข้ามามีอำนาจในฐานะผู้อาวุโสครั้งแรก ซึ่งปกครองต่อจากฟาโรห์อเมเนมเฮตที่ 3 ซึ่งเป็นรัชกาลที่ปลายสุดของยุคกลางอาณาจักร ที่สำคัญก็คืออนุสาวรีย์และสิ่งประดิษฐ์ที่สำคัญที่ ที่ชื่อของกษัตริย์ทั้งสองขนานกัน ระยะเวลาแห่งการครองราชย์ยังไม่แน่นอน มันอาจจะกินเวลาตั้งแต่หนึ่งถึงเจ็ดปี
พระเจ้าไหวปิง
พระเจ้าไหวยปิง () เป็นกษัตริย์รัชกาลที่ 2 แห่งราชวงศ์ซางในประวัติศาสตร์จีน ทรงครองราชย์ระหว่าง 1646 ปีก่อนคริสตกาล - 1644 ปีก่อนคริสตกาล ปีรัชกาลเพียง 2 ปี เมื่อ 1644 ปีก่อนคริสตกาล พระองค์สวรรคต พระเจ้าจงเหริน พระอนุชาขึ้นสืบราชวงศ์
พระเจ้าจงเหริน
พระเจ้าจงเหริน () เป็นกษัตริย์รัชกาลที่ 3 แห่งราชวงศ์ซางในประวัติศาสตร์จีน ทรงครองราชย์ระหว่าง 1644 ปีก่อนคริสตกาล - 1640 ปีก่อนคริสตกาล ปีรัชกาล 4 ปี เมื่อ 1640 ปีก่อนคริสตกาล พระองค์สวรรคต พระเจ้าไท่เจี่ยพระญาติขึ้นสืบราชวงศ์
พระเจ้าไท่เจี่ย
พระเจ้าไท่เจี่ย () เป็นกษัตริย์รัชกาลที่ 4 แห่งราชวงศ์ซางในประวัติศาสตร์จีน ทรงครองราชย์ระหว่าง 1640 ปีก่อนคริสตกาล - 1628 ปีก่อนคริสตกาล ปีรัชกาล 12 ปี เมื่อ 1628 ปีก่อนคริสตกาล พระองค์สวรรคต พระเจ้าหวัวติง พระราชโอรสขึ้นสืบราชวงศ์
ตามบันทึกประวัติศาสตร์ พระเจ้าไท่เจี่ยทรงไร้ปรีชาสามารถในการปกครองบ้านเมือง ทรงละเมิดกฎหมายบ้านเมือง และปฎิบัติไม่ดีต่อประชาชนของพระองค์เอง
พระเจ้าหวัวติง
พระเจ้าหวัวติง () เป็นกษัตริย์รัชกาลที่ 5 แห่งราชวงศ์ซางในประวัติศาสตร์จีน ทรงครองราชย์ระหว่าง 1628 ปีก่อนคริสตกาล - 1609 ปีก่อนคริสตกาล ปีรัชกาล 19 ปี เมื่อ 1609 ปีก่อนคริสตกาล พระองค์สวรรคต พระเจ้าไท่เกิง พระอนุชาขึ้นสืบราชวงศ์
พระเจ้าไท่เกิง
พระเจ้าไท่เกิง () เป็นกษัตริย์รัชกาลที่ 6 แห่งราชวงศ์ซางในประวัติศาสตร์จีน ทรงครองราชย์ระหว่าง 1609 ปีก่อนคริสตกาล - 1584 ปีก่อนคริสตกาล ปีรัชกาล 25 ปี เมื่อ 1584 ปีก่อนคริสตกาล พระองค์สวรรคต พระเจ้าเซี่ยวเจี่ย พระราชโอรสขึ้นสืบราชวงศ์
พระเจ้าเซี่ยวเจี่ย
พระเจ้าเซี่ยวเจี่ย () เป็นกษัตริย์รัชกาลที่ 7 แห่งราชวงศ์ซางในประวัติศาสตร์จีน ทรงครองราชย์ระหว่าง 1584 ปีก่อนคริสตกาล - 1567 ปีก่อนคริสตกาล ปีรัชกาล 17 ปี เมื่อ 1567 ปีก่อนคริสตกาล พระองค์สวรรคต พระเจ้าหยงจี่ พระอนุชาขึ้นสืบราชวงศ์
พระเจ้าหยงจี่
พระเจ้าหยงจี่ () เป็นกษัตริย์รัชกาลที่ 8 แห่งราชวงศ์ซางในประวัติศาสตร์จีน ทรงครองราชย์ระหว่าง 1567 ปีก่อนคริสตกาล - 1555 ปีก่อนคริสตกาล ปีรัชกาล 12 ปี เมื่อ 1555 ปีก่อนคริสตกาล พระองค์สวรรคต พระเจ้าไท่อู่ พระอนุชาขึ้นสืบราชวงศ์
เจ้าชายคาลอส ฮิวโก้ ดยุกแห่งปาร์มา
เจ้าชายคาลอส ฮิวโก้ ดยุกแห่งปาร์มา เป็นพระสวามีในเจ้าหญิงไอรีนแห่งเนเธอร์แลนด์ พระราชธิดาพระองค์ที่2ในสมเด็จพระราชินีนาถยูเลียนาแห่งเนเธอร์แลนด์กับเจ้าชายเคลาส์แห่งเนเธอร์แลนด์ พระองค์และพระชายามีพระบุตรร่วมกัน 4 พระองค์
พันช์ (นักร้อง)
แพ จิน-ย็อง (; เกิด 19 กุมภาพันธ์ ค.ศ. 1993) หรือชื่อในการแสดงว่า พันช์ (; ) เป็นนักร้องชาวเกาหลีใต้ เธอเป็นที่รู้จักจากการร้องเพลงประกอบละครหลายเรื่อง เช่นเพลง "สลีปเลสส์ไนต์" ประกอบละครเรื่อง "ถ้ารักกัน มันก็โอเค" (2014) เพลง "เอเวอรีไทม์" ประกอบละครเรื่อง "ชีวิตเพื่อชาติ รักนี้เพื่อเธอ" (2016) และเพลง "สเตย์วิธมี" ประกอบละครเรื่อง "ก็อบลิน คำสาปรักผู้พิทักษ์วิญญาณ" (2016)
ยศทหารฟินแลนด์
ตารางข้างล่างต่อไปนี้คือข้อมูลเกี่ยวกับยศทหารของกองทัพฟินแลนด์ (ทั้งสามเหล่าทัพ)
ตารางข้างล่างต่อไปนี้คือข้อมูลเกี่ยวกับยศทหารของกองทัพฟินแลนด์ (ในภาษาฟินแลนด์นำหน้า และ ภาษาสวีเดน) :
กองทัพฟินแลนด์
กองทัพฟินแลนด์ (, ) เป็นกองกำลังทหารของสาธารณรัฐฟินแลนด์
กองทัพฟินแลนด์ประกอบด้วย กองทัพบก (Maavoimat), กองทัพเรือ (merivoimat) และ กองทัพอากาศ (ilmavoimat) โดยอยู่ภายใต้การบังคับบัญชาโดย กระทรวงกลาโหม (puolustusministeri)
อะซีร์ (ประเทศอิหร่าน)
อะซีร์ (; การถอดเป็นอักษรโรมัน: "Asīr"; หรือรู้จักในชื่อ: ซีร์ "Sīr") เป็นเมืองที่เก่าแก่ที่สุดในประเทศอิหร่านและเป็นเมืองหลักของเขตอะซีร์ ในเทศมณฑลโมฮ์ร จังหวัดฟาร์ส ในการสำรวจสำมะโนประชากรปี ค.ศ. 2006 เมืองมีประชากร 2,181 คน ใน 465 ครอบครัว
แอร์มัณฑะเลย์
แอร์มัณฑะเลย์ (; ) เป็นสายการบินของประเทศพม่า มีที่ตั้งสำนักงานในย่างกุ้ง ให้บริการทั้งเที่ยวบินภายในประเทศ และระหว่างประเทศ ฐานการบินหลักอยู่ที่ท่าอากาศยานนานาชาติย่างกุ้ง ในเดือนเมษายน ค.ศ. 2015 ทางสายการบินได้เช่าเครื่องบิน เอ็มบราเออร์ อีอาร์เจ 145 มาเพิ่มสองลำ
ก่อตั้งเมื่อวันที่ 6 ตุลาคม ค.ศ. 1994 และเริ่มให้บริการเส้นทางแรก ระหว่างย่างกุ้ง-มัณฑะเลย์ เมื่อวันที่ 18 ตุลาคม ปีเดียวกัน เป็นสายการบินร่วมการค้าแห่งแรกของประเทศ โดยเป็นการร่วมมือกันระหว่างผู้ถือหุ้นแอร์มัณฑะเลย์ ภายใต้ผู้บริหาร มิคาเอล ชาง (51%) และสายการบินเมียนมาร์เนชันแนลแอร์ไลน์ (49%) ในวันที่ 27 สิงหาคม ค.ศ. 1995 ได้เปิดเที่ยวบินระหว่างประเทศครั้งแรก จากย่างกุ้งไปยังเชียงใหม่ ประเทศไทย
รายชื่อจุดหมายปลายทาง ข้อมูลเมื่อเมษายน ค.ศ. 2011
รายชื่อฝูงบิน ข้อมูลเมื่อเมษายน ค.ศ. 2016
แอร์เคบีแซด
แอร์เคบีแซด (; ) หรือ แอร์กานบาวซา เป็นสายการบินเอกชนของประเทศพม่า สำนักงานตั้งอยู่ในย่างกุ้ง ให้บริการเที่ยวบินภายในประเทศ ก่อตั้งในปี ค.ศ. 2010 เจ้าของสายการบินคือ ธนาคารกานบาวซา และเริ่มให้บริการเที่ยวบินหลากหลายเส้นทาง เมื่อวันที่ 2 เมษายน ค.ศ. 2011
แอร์เคบีแซด มีเที่ยวบินไปยังจุดหมายต่าง ๆ ดังนี้รายชื่อเครื่องบินของสายการบินแอร์เคบีแซด ข้อมูลเมื่อเมษายน ค.ศ. 2017
ในปี ค.ศ. 2014 สายการบินแอร์เคบีแซด เป็นผู้สนับสนุนการแข่งขัน "แอร์เคบีแซด ออง ลาน แชมเปียนชิป" ซึ่งจัดขึ้นที่สนามถยิน พยู ในย่างกุ้ง
เจ้าชายคนุด รัชทายาทแห่งเดนมาร์ก
เจ้าชายคนุด รัชทายาทแห่งเดนมาร์ก ();เป็นพระราชโอรสใน สมเด็จพระราชาธิบดีคริสเตียนที่ 10 แห่งเดนมาร์ก กับ อะเล็กซานดริน แห่ง แมคเคลนบูร์ก - เชควริน สมเด็จพระราชินีแห่งเดนมาร์ก พระองค์เป็นพระราชอนุชาในสมเด็จพระเจ้าเฟรเดอริกที่ 9 แห่งเดนมาร์ก เป็นพระราชปิตุลา(อา)ในสมเด็จพระราชินีนาถมาร์เกรเธอที่ 2 แห่งเดนมาร์ก เจ้าหญิงเบเนดิกเทอแห่งเดนมาร์ก สมเด็จพระราชินีอันเนอ-มารีแห่งกรีซ พระองค์เสกสมรสกับ เจ้าหญิงคาโรลีเนอ-มาทิลเดอ ซึ่งเป็นพระญาติในพระองค์ มีพระบุตร3พระองค์ 
เจ้าชายคนุด รัชทายาทแห่งเดนมาร์ก ประสูติเมื่อวันที่ 27 กรกฎาคม พ.ศ. 2443  ณ พระราชวังโซเกินฟรั ทางตอนเหนืออของ โคเปนเฮเกน ในรัชสมัยของพระเจ้าคริสเตียนที่ 9 แห่งเดนมาร์ก ซึ่งเป็นพระปัยยกาของพระองค์ พระองค์เป็นพระราชโอรสพระองค์เล็กใน สมเด็จพระเจ้าคริสเตียนที่ 8 แห่งเดนมาร์ก กับ อะเล็กซานดริน แห่ง แมคเคลนบูร์ก - เชควริน สมเด็จพระราชินีแห่งเดนมาร์ก เป็นพระราชอนุชาใน สมเด็จพระเจ้าเฟรเดอริกที่ 9 แห่งเดนมาร์ก 
หลังจาก สมเด็จพระเจ้าเฟรเดอริกที่ 9 แห่งเดนมาร์ก ผู้เป็นพระเชษฐา มีพระราชธิดาถึง 3 พระองค์ และเป็นที่ประจักษ์แล้วว่า จะไม่มีพระราชโอรส พระองค์จึงได่รับกการสถาปนาเป็น รัชทายาทแห่งเดนมาร์ก ณ ตอนนั้น พระองค์อยู่ในลำดับการสืบราชสันตติวงศ์เดนมาร์ก ลำดับที่ 2 ต่อจากพระเชษฐา จนกระทั่ง 26 มีนาคม พ.ศ. 2496 กฎมณเฑียรบาลก็ถูกแก้ไขให้สตรีสามารถขึ้นครองราชย์ได้ ทำให้พระองค์อยู่ในลำดับที่ 4 ต่อจากพระภาติยะทั้ง 3 พระองค์ คือ
แต่ในสุดแล้ว พระองค์ก็สิ้นพระชนม์ โดยยังคงพระอิสริยยศ รัชทายาทแห่งเดนมาร์ก
สมัยพาลีโอซีน
สมัยพาลีโอซีน ()พาลีโอซีนเป็นสมัยหนึ่งของยุคพาลีโอจีนในธรณีกาลระหว่าง 66 ถึง 56 ล้านปีก่อนถึงปัจจุบัน
สมัยไพลโอซีนเป็นสมัยแรกสุดของยุคพาลีโอจีน ซึ่งเป็นยุคแรกของมหายุคซีโนโซอิก สมัยพาลีโอซีนต่อมาจากยุคครีเทเชียสและตามด้วยสมัยอีโอซีน
ชื่อสมัยไพลโอซีนมาจากรีกโบราณซึ่งหมายถึง เก่า(, "palaios") "ใหม่" (, "kainos")
โลกร้อนขึ้นปกคุมด้วยป่าดิบ ทวีกระจายตัวออกจากกันในทวีปยุโรปเอเชียและอเมริกาเหนือ มีสัตว์เลี้ยงลูกด้วยนมที่ยังมีขนาดเล็กตัวใหญ่ที่สุดมีขนาดประมาณหมีขนาดเล็ก อาศัยร่วมกับนกนักล่าขนาดใหญ่ส่วนใหญ่ในทวีปอเมริกาใต้ แอฟริกา ออสเตรเลีย อินเดียทีแยกห่างออกไปเป็นที่แพร่พันธุ์ของสัตว์เลี้ยงลูกด้วยนมที่มีถุงหน้าท้องที่เลี้ยงลูกด้วยนมและสัตว์เลี้ยงลูกด้วยนมที่ออกลูกเป็นไข่
ท้าวสมศักดิ์ (เจ้าจอมมารดาเหม ในรัชกาลที่ 4)
ท้าวสมศักดิ์ นามเดิม เหม (พ.ศ. 2382 — 18 พฤศจิกายน พ.ศ. 2465) เป็นพระสนมในพระบาทสมเด็จพระจอมเกล้าเจ้าอยู่หัว ประสูติการพระราชโอรสเพียงพระองค์เดียวคือ พระเจ้าบรมวงศ์เธอ พระองค์เจ้าศรีเสาวภางค์ ต้นราชสกุลโศภางค์ ณ อยุธยา
ท้าวสมศักดิ์ มีนามเดิมว่าเหม เกิดราวปี พ.ศ. 2382 เป็นธิดาของพระอัคนีสร (พิณ) กับแย้ม (สกุลเดิม สุวรรณทัต) มารดาเป็นน้องสาวของพระยาราชภักดี (ทองคำ สุวรรณทัต) และเจ้าจอมมารดางิ้ว พระชนนีในสมเด็จพระนางเจ้าโสมนัสวัฒนาวดี นอกจากนี้ยังเป็นญาติกับเจ้าจอมมารดาเขียน ในรัชกาลที่ 4 เมื่อนับจากฝ่ายมารดา
เจ้าจอมมารดาเหมได้เข้าถวายตัวเป็นฝ่ายในสนองพระเดชพระคุณเป็นพระสนมในพระบาทสมเด็จพระจอมเกล้าเจ้าอยู่หัว พระบาทสมเด็จพระจอมเกล้าเจ้าอยู่หัวทรงตรัสเรียกเจ้าจอมมารดาเหมว่า "แฝดเหม" และได้รับพระราชทานหีบลงยาและขันทองคำ เจ้าจอมมารดาเหมประสูติการพระราชโอรสเพียงพระองค์เดียวคือ พระเจ้าบรมวงศ์เธอ พระองค์เจ้าศรีเสาวภางค์ (18 กรกฎาคม พ.ศ. 2405 — 11 ตุลาคม พ.ศ. 2432) เป็นต้นราชสกุลโศภางค์ ณ อยุธยา
หลังพระบาทสมเด็จพระจอมเกล้าเจ้าอยู่หัวเสด็จสวรรคตแล้ว เจ้าจอมมารดาเหมก็ยังพำนักอยู่ในพระบรมมหาราชวัง และได้รับพระมหากรุณาธิคุณจากพระบาทสมเด็จพระจุลจอมเกล้าเจ้าอยู่หัว ด้วยทรงพระกรุณาแต่งตั้งให้เป็น ท้าวสุภัตติการภักดี พนักงานตรวจเครื่องวิเสทสำหรับราชการต่าง ๆ ในพระมหามณเฑียร ถือศักดินา 1,000 ตั้งแต่วันที่ 13 พฤศจิกายน พ.ศ. 2434 ต่อมาเลื่อนเป็น ท้าวอินทรสุริยา ปฏิบัติงานห้องเครื่องวิเสท และตำแหน่ง ท้าวสมศักดิ์ ปฏิบัติงานว่าการพนักงานฝ่ายในทั้งปวง เป็นตำแหน่งสุดท้าย
ท้าวสมศักดิ์ ป่วยเป็นโรคชรา ถึงแก่อนิจกรรมเมื่อวันที่ 18 พฤศจิกายน พ.ศ. 2465 สิริอายุ 83 ปี เวลาพระราชทานน้ำหลวงอาบศพ มีประโคมกลองชนะเขียว 10 จ่าปี่ 1 หีบลองในและหีบทองประกอบนอก กับรถวอประเทียบรับศพเป็นเกียรติยศ
 (ฝ่ายใน)